2020 Rampi Thimnak Caah Tihnung Taktak A Si Mi NLD Tlangau – Chin 11 News\n2020 Rampi Thimnak Caah Tihnung Taktak A Si Mi NLD Tlangau\nChin mi tam taktak nih thazaang pek ngai mi le anmah lo cu Chin ram caah a tha deuh mi Party an umlo tiah an ti lengmang mi hna NLD party nih tukum 2020 rampi thimnak ah an tlangau hi zoh ah cun tihnung ngai a si. Hi maw biatak tein nan rak dirpi hna I thazaang nan pek ko hna ti phu pei nan si hi.\n“Mee a kan pe lomi cu Cozah kan tlaih tikah bawmhnak kan in pe hna lai lo” 2017 MP Bawi Khing nih TCP interview ah a chim. 2015-2020 kar Chin Party nih a teinak khua Ruavan le Lamtuk ah MP Hniar Uk le Hluttaw Speaker Pu Zo Bawi nih voi tam lak te an chim.\nA taktak ah cun hi bantuk ruahnak te hna hi ram hruaitu a si ding mi nih an ngeih ding lungput zong a si lo. A nauta taktak mi ruah nak le lungput a si pinah zohchia ngai mi a si fawn. Hi bantuk bia a chim mi hna zong hi NLD Party ah bochan bakmi lawngte an si hna hih. Rak ruat ko.\nSource: Salai Ngun San Aung’s Fb


WFP nih Kawlram chung hartong minung 2 million eiawk bawmh a timh - THE CHIN EXPRESS\nWFP nih Kawlram chung hartong minung 2 million eiawk bawmh a timh\nMyanmar ram ah February 1 ah ralkap nih uknak a lak thok in harnak a tongmi khuapi tampi lakah a zaammi tambik an umnak hmun pawl ah eiawk kan bawmh hna lai, tiah World Food Programme (WFP) nih April 22 ah a thanh.\nRawltam i khah loin um lio ah Myanmar ram chung buainak ruangah dineiawk ngei lomi minung 2 million cu dineiawk kan bawmh hna lai tiah WFP nih a ti.\nYangon le pawngkam khua ah a ummi mipi pawl cu caan tling tein rawl an ei lo, vitamin aa telmi tirawl an ei khawh lo pinah ei awk caah leiba he an i ciah. Rian ngei loin an um i tangka hmuhnak an ngei lo tiah WFP nih a ti.\nCu ruangah, WFP nih Yangon ramtthen chung um peng 10 ah eiawk kan bawmh hna lai i thil sining zoh chih in a herh ahcun ral ruangah a zaammi pawl zong kan bawmh te hna lai a ti.\nWFP nih thilman a tuak ning ah Myanmar ram pumpi ah January thla thokin facang man 5%, February thla thokin chiti man 18% a kai a ti. Cun, datsi man zong 30% hrawng a kai a ti fawn.\nCu ruangah, WFP nih bawmhnak pek kan timhmi hna hi minung 1 million in 3 million leng tiang zong an phanh khawh caah US$106 million hlut dingin mibawmtu pawl sinah nawlnak zong a tuah.


Biden Buancomi a Khupthal Lehpiah dingin Texas nih Tazacuainak a Tuahmi cu US Supreme Court nih a Hnonpiak – Chin 11 News\nPresident-election Biden buancomi a khupthal lehter dingin Texas nih tazacuainak a tuahmi cu Friday ah khan US Supreme Court nih a hnonpiak. Cu ti hnonpiak than an si mi cu electoral vote sungh hnu i caan saupi chung tazacuainak a tuahtu Trump le a minung pawl caah cun zatlaak nak faak taktak khi a si.\nTutan SC nih biachahnak a tuahmi hi Trump le tutan tazacuainak a tuahtu GOP state attorney general 18 le House Representatives 126 caah fahnak ngan taktak bantuk a si. Biden nih electoral vote 306 a hmuhnak swing states a si mi Wisconsin, Michigan, Georgia le Pennsylvania ah Biden buancomi hrawhpiak duh ah tazacuainak an tuah hi a si.\nFriday ah khan nawlnak (tazacuainak) an tuahmi cu an hnonpiak hna. Amahbelte minthut tein order an chuahmi cu a si rih lo. Asinain, state dang hna nih anmah le an elections an tawlrel ning kongkau ah Texas nih nawl a ngeih khawh hna lo zia, SC nih a hmuhning a langhter.\n“State dang pakhat nih amah le a election te a tawlrelmi kongah Texas nih amah lei kheel in a duhnak a langhtermi hi phung he ai remmi a langhter kho lo. A dang ceihrih lo in chiah rih mi biasu pawl zong hi i remlo nak a chuahtertu thil a si, tiin hnonpiak an si chih,” tiin biachahnak nih a langhter.\nBiden nih vote 81,000 in Trump a hleihnak Pennsylvania ah state chungum Trump a tanhtu Republican pawl nih nanhmeh cang mi Biden buancomi hrawhpiak dingin tazacuainak an tuah. Cu kong cu tutan zarh thokka tein khan luri lakin an buaipi hnu ah a tu bantukin biaceihbawi pawl nih order (nawl) an chuah hi a si.\nTutan election ah vote a tomtom in an fir. Cucaah cun, election results hi dotla a si lo, ti rumro cun Trump le a mithi lalaang pawl nih lihfangfaak in caan saupi chung an aukhuang. PA ah le SC ah tazacuainak an tuahmi hna hi, cu vialte i cawlcangh sek len bu i a nehhnungbik an sunghnak a langhtertu an si.\nTrump nih election hnu i tazacuainak a tuahmi vialte vaampang (wall) chonkanh a si cuahmah ko cang. Tutan zarh i SC nih hnung an chiittaak cang mi le, Biden buancomi a tlaangkawmpiak dingin Dec. 14 i Electoral College tonnak an tuah te tik ko ah khin sunghlei lawng a panh cuahmah cangmi a tazacuainak strategy hi a thih bak in a thi lawlaw cang lai.\nGeorgia, Michigan, Pennsylvania le Wisconsin hna nih hin virus ruangah an state chung votepek ning system hi an thlen riangmang i mail-in ballots thlaknak lam kaupi in an onpiak hna. Cucaah an aiawhtu electors pawl hi vote thla senh ding an si lo, tin tutan zarh thokka ah khan Texas nih tazacuainak a tuah.\nTexas nih luantuk in nawlnak a tuahmi hi biaceihzung nih a hnonpiak te ko lai, tiah election law experts pawl lakin minung tamdeuh nih an zumh. “Election results cohlan lo dingin Texas nih tazacuainak a tuahmi nih hin ninghngaltuk lehpek in kan law kalhmang a serhsat a si,” tiin PA attorney general nih Thursday biachimnak ah faak taktak in lehnak a tuah. “Hi bantuk serhsatnak hi ahohmanh nih an nolh nakhnga lo piangraangtein biakaa thlah u law a tha,” tiin biaceihbawi pawl cu thazaang a pek hna.\n“Election Day hnu in khan, vote a tomtom in fir a um, tiin le, kan election a dikfelnak sawksaam duh in ram pumpi cuul in State le Federal courts kipah tazacuainak cu tilian bangin an kalpi. A chachap lo ah a tu ah lihfangfaak bakin Texas a vun aukhuang ve hoi rih,” tiin Attorney General Josh Shapiro (D) nih a tial.\nState le federal courts i Trump campaign le a minung pawl an tazacuaimi an sungh hi voi 50 lengkai a si cang. Case pakhat te lawngah an hlawh a tling. Cucu PA ah mail ballots tlawmte i hmuhchap khawhnak ah a cang ve.\nLower courts pawl i kan sunghmi tham hi cu Supreme Court i phaak khawhnak dingah kaudeuh in timhlamhnak a kan ngeihter kho tu dawh a si lehlam ko cuh, tiin Friday hlan chung paoh kha cu Trump a legal team pawl nih an sunghmi vialte cu tinbawisii an thuh hna. Friday biachahmi he pethlaiin comment an hal nain White House nih a pe let hna lo. Catialtu: Chelsea Bawi


Your position: Home > Products > china 2016 cnc fiber laser metal cutting machine price\nfiber laser cutting machine from ... 2016 Top Quality mini cnc fiber laser cutting machine for metal ... China suppliers Low Price metal laser cutting ...\nFiber laser cutting machine from ... stainless/carbon steel cnc laser fiber cutting machine price ... China supplier cnc fiber laser metal cutting ...\nSearch High Quality 2016 Hottest laser machine ... 500W fiber metal laser cutting machine price for ... China 500W 1KW 2KW CNC metal fiber laser cutting ...\nSearch High Quality Fiber Metal Laser cutting machine ... alibaba factory price cnc fiber laser iron cutting machine ... 2016 hot sales! best price metal fiber laser ...\nFiber Laser from Jinan Bodor CNC Machine Co., ... China Widely Used CNC fiber metal laser cutter / stainless steel laser ... 1 Set laser metal cutting machine price ...\nLaser Metal Cutting Machine from Jinan Reci CNC Equipment Co., ... China (Mainland) ... 2000W 3000W metal CNC fiber laser cutting machine price\n... CNC Fiber laser metal cutting machine price e adopts the most sophisticated Germany IPG laser or Raycus Laser of China, combining Gantry CNC machine ... 2016 ...\nChina Laser Engraving Cutting Machine, Fiber Laser Marking Machine, laser metal cutting machine, ... Fiber Laser Marking Machine laser metal cutting machine On Sale ...\n2016 China Manufacturer Hot Sale CO2 GS1490 Laser Machine with Best Price, Find details about China CO2 Laser Machine, ... Fiber Laser Cutting Machine Co2 Laser ...\nFind details about China Cutting Machine, CO2 Laser Machine from 80W Laser Cutting Machine 4060 ... Mini CO2 Laser Engraving Machine, CO2 Laser Cutting ...\n... Fiber Laser Cutting Machine (Fiber Laser ... laser cutting machine price made in China ... cnc fiber metal laser tube cutter price ...\n... Find details about China Laser Cutting Machine, Fiber Laser Cutting Machine from 500W 3015 Raycus Fiber Laser Cutting Machine for ...\nCnc Fiber Laser Cutting Machine Price For Metal Cutting ... company on 1st Aug 2016! For 14 years,Bodor laser has always ... China cnc fiber laser cut machine price :\nPrevious Post: 300w die board laser cutting machine high speed\nNext Post: 800w fiber laser cut metal stainless aluminum


CDM HI ZEITLUK IN DAH HMUAL A NGEIH? BY SALAI JOEL – The Chinlung Post\nCivil Disobedience Movement hi zeitluk in dah hmual a ngeih? Civil Disobience Movement (CDM) ti mi cu ram pakhat ah hruaitu a si mi an duhlo i, an bia ngai lo le an kuttang ah riantuan duh lo, an nawlngeihnak tang ah um duhlo, a bik in Cozah riantuantu hna khi an si i, CDM an tuah ahcun zung kai lo khi a si ko. Hi bantuk CDM tuahnak in ram tampi ah hruaitu thalo rak thlak an si tawn.


Thazaang lak ding Mithiang Maria Tuanbia Tawi | Radio Veritas Asia\nIzipt ram ah Pathianbia chimtu Mithiang nu Maria i a nun can ziaza cu sual nak chungin aa ngeihchih than mi hna caah zohchunh awk tlak ngai mi nunzia dawh a si. Amah cu a ngakchiat lio tein thatlonak lam a zulmi a rak si i a ziaza thatlonak nih khuachung mi vialte kha thatlo nak lam hmuh sak tu a si tiin Alexzandar khua chung misual cazin ah an chiahmi a rak si. Nikhat cu vailamtah Teinak puai nganpi tuahnak nithla a vun phan; cutikah Palestine ram leiah Pathian biak dingin a kalmi mibu sangphawlawng cit in a ra mi hna kha a hmuh hna; an sin kal ve ding in a lung chung in a hung chuak. Cu ti kal ve a duhnak cu Pathian biak kha siloin hmuh duh le theih duh men ah va kal ve khi a si ko.\nCun Maria cu aa thawh ve. Jerusalem khua hlipi kam ahcun Tilawng cu aa din. Cu ahcun lawng i a cuan mi vialte cu an tum dih hna i khulrang in puai tuahnak lei ah cun an kal cio. Vailamtah teinak Biakinn pi chungah cun an lut hna. Minu Maria zong cu mipi hnu zulh in biakinn chung luh ve dingah a kal ve, innka hram a phak ahkhin hmuh khawh lomi kut nih Maria cu a tlaih thup ko. Heh tiah Biakinn chung luh cu aa zuam len. Sihmanhsehlaw hmuh lomi kut nih cun a kham caah a lut kho lo. Cu tikah Maria nih cun hi bantuk tihnung mi thil le khuaruahharnak cu zeidah a si hnga tiah a ruat len. Chikhat te ah a lung a hung fim i ka sualnak le ka thatlonak ruangah hi thil ka tawn hi a si tiah a theih.\nCutikah Maria cu a pawngkam le cunglei cu a vun zoh. Amah kha deng deuh in a rak zoh mi a thianghlim mi Mary Pathian nu zuk kha a hmuh. Cu ahcun a nunnak cu ning zahnak in a khat dih i a sualnak vialte caah ngaihchihnak mitthli he a tap. Mary zuk hmai ahcun a khuk aa bil i ka Nu na zaangfahnak cu ka hmuhsak than ko. Ka nunnak hi kaa remh cang lai, sualnak zong ka tuah ti lai lo tiah biakamnak tuah in thla a cam. Cu hnu ah Biakinn pi chungah cun a lut kho.\nBiakinn chungin an hun chuah pah ah Mary zuk hmai ah cun lawmhnak bia a chim than. Ka Nu na zaangfahnak cu na ka hmuhsak cang. Zeidah tuah seh ti na ka duh tiah khuk bil in a hal. Cu tikah Nu Mary zuk chungin aw pakhat a hung chuak mi cu, Jordan tiva ral ah khan va kal law cuka ahcun na tuah ding cu chimh na si lai tiah a ti. Cu bia cu a theih tikah ka sualnak caah sual ngaihchihnak le sual dantatnak in awk a si ti kha a hngalh. Cu ni ahcun Thetse ramcar ah a va kal i sualngeihnak caah siseh sual dantatnak caah siseh, a ra laimi caan ah mitampi nih sual ngaihchihnak an ngeih i Pathian an theih khawh nakhnga ding caah Pathian nih a timh piakmi caan ning tein, cu ka hmun ahcun amah lawngin a va um.\nMaria cu a ra laimi hna caah zohchunh aw tlak si ding in a nunnak kha thlacamnak le Pathian bia chimphuannak in caan a rak hmang i a thihnak zong hi thihnak tha a rak thi mi a si.\nA TIAL TU-------------- Saya Albert Cung Nawl


A Mit Khua A Hmu Lo Nain Sianginn Kai Tik Ca A Herh Dingmi Ball Pen Le Cauk Amah Tein A Rak i Cawk - THANGLAWI\nJuly 5, 2018 July 5, 2018 Lyly Par 0 Comments Asia\nPhillipines ram Manila khua ummi Vanessa Esposio tiah kawhauh mi kum 4 nute cu a chuah kaa tein a mit khua a hmu lo mi a si. Ngakchia dang hna bantukin sianginn kai tik i a herh dingmi ball pen le cauk kha dawr pakhat ah amah tein a va i cawk.\nA mit a ttha lomi ngakchia te nih zeitin cuka dawr a va kal khawh cu ahohmanh nih an thei kholo i an khuaruah a har cio. Amah hi sianginn kai a cutzat ve cang caah dawr chung ummi pakhat cu “pencil le cauk ka herh ko” tiah a chimh. Cuti a chimh minu nihcun cuka dawr rianttuan mi pakhat cu a auh cuticun pencil le cauk cu an laak piak.\nCu pawl cawk nak ahcun tangka zong a za in aa sanh tiah theih a si. Vanessa hi a nu nih a zohkhenh peng mi a si i unau chuahpi pa 9 a ngeih hna tiah theih a si. Mi tlamtlinglo bantuk si hmanhseh a duhnak lungthin le a raltthat tuk ruangah nikhatkhat cu teinak sangpi hmu hram ko seh tiin internet hmangtu mi tampi nih saduh an thah piak cio.\n← Aa Hngilh Kholo Mi Hna Caah Kokek Si Ttha Taktak\nVoikhat Te Ah Nungak Pathum Aa Chiah Hna, An Poh I An Velh Pinah →


June 3, 2020 June 3, 2020 Salai Van Theihtlei\nNupa sualnak sinak tuah khawh caangkaa bak in Nu hna nih zunte zun piak hrimhrim ding a si.Minung tampi hna nih sinak hmankhawh ahhin puan maw tissue hna in an chiatha an i hnawh i cuticun an ih pi chih tawn.Kha bantuk kha hman lo bak ding a si. Zunte zunpiak mi nih khan Nu chiatha chungah UTI timi a ummi kha zunte nih a chuah ti si.\nNupa sinaktuah dih kaa ah na zunte a chuah lo a si zongah caantlawmpal chung hngahpiak ding a si.Zunte a chuahnak hrimhrim in i sen ding.Cun zunte zunmi nih Bacteria zong a chuah piak khawh.UTI timi a sullam cu Pa baw a silomi nupa sinaktuahnak ah a ummi khi a si. Afawinak chim ahcun nu chiatha le pachia a vun i hnur ah hnawmtam a chuakmi khi a si.


Joe Biden vanlawng in a tum lio ah a um ning Trump nih Twitter ah a tial mi nih US a hninh ngai\nTu lio cu Trump le Joe Biden cu ceilak in an nih phomh cang ko. An thil tuah mi poah i soisel thangchiat lawngte si cang. Tu lio buainak ah Joe Biden nih Trump fakpi in a soisel, Trump nih Joe Biden cu thil thalo tuahtu dirpi tu, thazang petu tiah ceilak in a soisel tthan\nJoe Biden hi kum 48 leng US politic ah rian a rak ttuan cang mi a si, Kum 48 chungah a rian ttuan ning zoh tikah thangthatnak ding pakhat hman a um lo, cucaah Trump nih kum 3 le cheu ka rian ttuan mi cu Joe Biden kum 48 a ttuan mi nak i a tam deuh tiah a chim ngam nak si\nCNN nih Trump cu lih le hrokhrawl hmang in mini Stroke a ngei tiah fakpi in an au pi. Mah bantuk in an aupi hnuah Trump nih Fake news. CNN tiah cei lak in a phomh. Mah bantuk in CNN nih Trump ngandamnak kong ah lih le hrokhrawl in thawngthannak a tuah mi cu tampi nih CNN cu ceilak in soisel le thangchiat a si tthan\nJoe Biden cu campaign tuah ding in a thawk ve cang. Vanlawng in a tum lio ah le a kai lio ah thatein akal kho lo, a ther bantuk in a um caah a pawng ah um mi cu atlaih, Cun vanlawng in a tum hnuah midang cu kutlaihnak a tuah.\nMah bantuk in vanlawng in a tum lio ah um hnuah akut in thil a tlaih mi le mi kut a tlaih hnuah mask cu a lak i a hmai cu a khuh than. Cun Airport ah Joe Biden a hmuaktu ding mipi an um lo ruangah Joe Biden cu a thatho lo ngai tiah Trump nih ni sawh buin a ttial\nTrump nih mah bantuk in Joe Biden a um mi cu ceilak in Twitter hmangin a soisel thangchiat, mah bantuk Joe Biden a um mi cu ahlan in a rak um ning bantuk in a um hoi cang tiah fakpi in a phomh chap. Credit-Twitter\nBe the first to comment on "Joe Biden vanlawng in a tum lio ah a um ning Trump nih Twitter ah a tial mi nih US a hninh ngai"


Dan Ning Tein An Kalpi Ahcun Biden A Hmaichia Bak Lai Hih – Chin World News Evening\nDan Ning Tein An Kalpi Ahcun Biden A Hmaichia Bak Lai Hih\nNovember 27, 2020 Salai Van World News\nUS Thawngzamhnak hi khuaruahhar ngaingai cu an si ko cang. Thawngzamhnak fami hna nih Pennsylvania biacaihtu nih Pennsylvania Governor le Secretary of state hna cu Biden nih teinak ahmuh timi cu pehzulh lo dingin nawl apek hna timi an langhter. Asinain CNN le BBC nih cun Trump legal team hna nih tazacuainak an tuahmi cu cohlan asi lo tiah an langhter ve hoi.\nZeiruangah dah asi timi zohtikah Mainstream media hna nih Donald Trump an haut tuk caah Trump dirhmun athatnak vialte hna cu pakhat te hmanh langhter le thanhnak tuah an duh lo ti i, a chiatnak lawngte hi mipi sinah an zamh tawn timi hmuh khawh asi. US thawngzamhnak ngan timi vialte chungah zakhat ah sawmkua hi Trump that lonak lawngte a langhter mi an si.\nDonald Trump dirhmun athatnak konglam rel na duh asi ahcun Epoch Times siseh Justthenews siseh, Newsmax cun OANN hna nih an langhter mi pawl hi zohchih lengmang ahau. Tutan zongah Judge Patricia McCullough nih court nawl chuahmi konglam zong turleytalk.com ah alanghter. Amah hi thilsining biatak tein acuanmi le zumh atlakmi ngaingai mi asi tiah an chim.\nTutan zongah thawngpang thar alanghter mi cu Pennsylvania state legislature hna nih US constitution nih nawlngeihnak apek bantukin thimnak konglam ah hman dingmi Act 77 hi asi. Hi phunghram ah fiang tein thimnak kong alanghter mi cu thimnak tuahni november ni 3 zan suimilam pariat hnu ah ballot paper alut mi vialte hna cu rel ti lo ding tiah alanghter.\nSihmanhsehlaw thimnak tuah hnu nithum tiangah vote cu thong tampi relchih asi tiah an langhter. Tutan ah hi thil a vun si tikah phunghram ai kalhmi asi caah vote kongah zohtthan asi lai tiah an chim. Trump legal team hna nih US Supreme Court ah kalpi an timhnak aruang bik zong phunghram he aikalh mi asi caah tiah an i timhnak hi a si. Arauh hlan ah thawngpang thar a chuak chin lengmang ko lai hngakcio hna usih.\nThawngttha taktak relchih: Trump Caah Niceu Dawh. Pennsylvania ah teinak a hmuh cang. Trump hi thildik a dirpimi a si . Democratic cu sualnak a tanhmi an si ka ti zungzal. Vui za 100 in Trump president a si than lai ka ti zungzal. Cucu nannih a chuak, mimolh ah na ka ruah men lai, nain nan hmuh te lai caan nih a vun ratpi lio ka ti zungzal.\nNan nih a chuak Joe Biden cu President siding in minthatnak an ngei cang nan ti men lai, nain a tuh a si rih. Nihin thawngpang tha cu Pennsylvania ah Trump nih teinak a co cang. Vote a hmuhmi dihlak 252 a si cang. Tu tlawmpal ah state dang a vun lakthan rih lai. Cucu khuaruah har ding zeihmanh a um lailo. Pathian khuakhan a si cang lai.\nBiapeh keimah hmuhnak California cu Trump nih a co lai. Ziah hrawkhrawl an tuahmi dihlak an tleih cang caah, phunghrampi nih bia a khua cang lai caah vote 55 cu Trump nih a colai a honihdah a chim keimah nih ka chim. Credit: Joseph TZT\nMalaysia ummi Salai Ngun Nei Luai Pawpi Cancer Operation Tuah Aherh Thlacamnak bawm hna usih\nBreaking News: Trump Nih White House Chuah Tak Dingin A Chim Cang


Min Aung Hliang A Mualpho Tuk Cang, Putin A Tong Kho Lai Lo - DUHNUNG PAR\nRussia A Phanmi Min Aung Hlaing Cu Russia President Putin He An I Tong Lai Lo. Russia ram ah hmumhimnak lei ah tonpumhnak ah a kai mi ralhrang an lu Min Aung Hlaing cu Russia President Putin nih cohlan in i tonnak ding lam a umlo tiah Russia cozah chimnak nawl ngeitu Dmitry Peskov nih nihin ah a thanh.\nMin Aung Hlaing cu Russia humhimnak chungtuan Nikolai Patryshev he an i tong i Russia President Putin he i tong dingin lam a um lo tiah Russia cozah nih a thanh.\nNLD cozah chan lio ah Russia President Putin cu rampi ruahnak petu Daw Aung San Su Kyi le President U Thin Kyaw he an rak i tong. Credit: The Chin Post\nRelchap-June 19 ah khan Champhai, Zote khua ramri ah a ummi Fartlang (Bulfek) khua ah khuasik raifenh a tam caah lam naih deuhnak Mizoram, Champhai Med Aim Hospital ah a rak i zoh ter mi minung 9 sin in Covid-19 zawtnak an hmuh\nChamphai ah a rak i zohter mi hna hi raifenh a zual deuh pawl an si hna i, minung 15 ah mi 9 nih covid zawtnak an ngei. Mizaw pawl hi Kawlram lei ah kuat colh an si.\nFartlang khua hi ramri ah a ummi asi i, an khua ah i zohkhenhnak zong a um lo. Sii-inn a naih bik mi cu Tahan a si caah New Champhai Task Force pawl nih mizaw hna an i zohkhenhnak caah sii le a herhmi pawl an zalh piak hna tiah theih a si.\nMizoram ramri ah a ummi Darkhai ah 18, Khawmawi ah 13 le Rihkhawdar ah 107 sin in covid-19 zawtnak an ngei cang. Mah khua pawl ahhin Covid-19 mizaw zohkhenhnak pakhat hmanh a um lo. Darkhai khua mizaw pawl hi inn ah zohkhenhmi an si i, Khawmawi le Rihkhawhdar i mizaw a zual deuhmi hna cu Rih sii-inn ah chiah an si.\nKan ram buainak ruangah Mizoram lei ralzaam hna an rak luh cuahmah lio ah ramri ah covid zawtnak a tam caah Mizoram lei ramri khua Tlangsam, Zote le Hnalan khua VLTF hna cu ramri pohpoh ah duty in an riak tiah theih a si. Ref; zorin\nTotal Users : 146390\nTotal views : 1224740


Vui Nih No A Ngeihlio Na Hmu Bal maw Video Hi Zoh Ve Hmanh – ZINGHMUH NEWS\nVui Nih No A Ngeihlio Na Hmu Bal maw Video Hi Zoh Ve Hmanh\nAugust 6, 2018 August 7, 2018 by David\nVui cu kan theih cio bantuk in saram vialte lak ah a ngan bikmi a si, no an hrin zong ah saram ngan an si caah a fawi te lailo timi cu theih cia a si. Vawlei cung ah hin saram lak ah vui hi khuaruahhar ngai an sive, zei catiah vui cu an rawl a ttam cang ah cun an i hngilh kho tilo, hmun hlat pi pi ah rawl kawl in an vak tawn, a puitling cangmi vui nih hin nikhat ah pounds 300 hi rawl an ei.\nVui hi a common name ah cun African Elephant ti si, a scientific min in cun Loxodonta africana ti si, vui hi thingram lawng a eimi(Herbivore) saram a si, a nun chung hi a tlangpi in kum 70 hrawng a si, a san hi pe 8.2 in 13 tiang a si kho, a rih lei ah hin 2.5 in 7 tons tluk in a rit mi a si, vui a chuak kaa hmanh hi kg 100 hna an um.\nSaram lei cawngmi hna nih cun vui nih hin i pehtlaihnak fek tak tak an ngei i, cun an mah le mah hi an i chawn ve tawn, cu an i chawnhmi cu minung nih cun theih khawh a silo nain, anmah tu nih cun a hlatnak hmun zong in an theih khawh tiah an ti. Vui nih hin saram vialte lak ah a no a pawi chung hi a sau bikmi a si, saram cheukhat cu thla-3 le thla-6 hna an pawi lio ah vui nih cun thla-22 deng bak an pawi tawn.\nA tanglei ah vui nih no a ngeih lio ka chiahmi hi a luan ciami kum 2009 lio ah khan Elephant Safari Park, Taro, Bali ah November ni 9 september thla ah a neihmi a si.\nHOME, VIDEO August 6, 2018 August 7, 2018 by David


Miss Tourism World Wide Ah Aa Zuammi Liomi Mai Rebecca Aung – THE CHINLAND POST\nMiss Tourism World Wide Ah Aa Zuammi Liomi Mai Rebecca Aung\nCity Hunter| 2018 July 8| Mai Rebecca Aung cu Yangon ah tuahmi Kawlram chung ramkulh le ramthen dihlak in ngaknu dawh tampi an i zuamnak ‘Miss Tourism World Wide Yangon Division’ ah aa zuam liopi a si. July 10 zanlei suimilam 4:00 tiang vote pek khawh a si tiah kan theih.\nHi zuamnak cu Golden Beauty Myanmar Organization tawlrelnak in tuahmi a si. A donghnak bik zan zuamnak cu Yangon i Excel Hotel ah July 10 zan suimilam 6:00-9:00 tiang an tuah lai. Final zan zohnakcaah 09404999100 ah ticket cawk khawh a si. Hi zuamnak in aa tlak bikmi pakhat an thimte lai. Cu an thimmi cu Myanmar ram aiawh in Indonesia ah ramdang lengdawh tampi he aa zuam than te lai.\nMai Rebecca Aung nih, “Mara (Chin) ngaknu ka si. Chin miphun dihlak nih i zohthlami si ka duh,” tiah July 2 ahkhan a facebook ah a tial. Amah hi model lei a zuammi le ram le miphun a daw ngaimi a si tiah kan theih.\nMai Rebecca Aung cu vote pek ning cu; A hmasa bik ah Golden Beauty Myanmar Organization Offical Page like tuah hmasa a herh. Cun, mah page i an taarmi Mai Rebecca Aung hmanthlak kha Like pek le share tuahpiak a herh.\nGolden Beauty Myanmar Organization Offical Page hi hmet law page kha LIKE na tuah lai i Mai Rebecca Aung hmanthlak thim in like pek le share tuah khawh a si.\nLike pakhat ah vote khat relpiak a si bantuk in share voikhat na tuahmi kha vote 3 ah an relpiak lai. Share tuah hi rikhiah a um lo, minung pakhat nih duhzat paoh in share tuah khawh a si. Asinain Golden Beauty Myanmar Organization Offical Page na Like hmasa lo ahcun Mai Rebecca Aung hmanthlak na Like mi le Share mi kha an rel lai lo.\nMai Rebecca Aung hmanthlak hi Like le Share a tambik ahcun “Mizapi Thimmi Laksawng (People’s Choice Award” a ngahte lai.\nMai Rebecca Aung (kum 19) hi Pu Khin Aung le Pi Shwe Ta Lin fanu, Mara (Chin) a si. Shan ramkulh ah a chuak nain atu cu Yangon ah khua an sa cang. Yangon ah Zoology major in kum 1nk University a kai lio le Bible lei ah B.Th kum 2nk a kai lio a si.\nPrevious Hakha Ah Ks. Sing 8300 Dih In A Hmasa Bik 3 Star Hotel An Sak Cuahmah\nNext Caankarlak Thimnak Kanpetlet Ah CPP Nih CNDP Le NLD Party A Zuamcawh Hna Lai


Uico Min Aung Hlaing Cozah Nih,Daw Aung San Su kyi Hruai Mi NLD party Cu An Phiat/ A hrawh Piak Cang hna. – Chintanbo\nUico Min Aung Hlaing Cozah Nih,Daw Aung San Su kyi Hruai Mi NLD party Cu An Phiat/ A hrawh Piak Cang hna.\nFebruary 24, 2021 admin MYANMAR NEWS 0\nNihin Ralkap council meeting nih cun,Aung San su kyi Hruai mi,NLD party cu,phunghram pi, pohmah 419 nih nawl ngeih nak a pek hna bantuk in hrawh Piak an si cang tiah home ministry lei I,nawl.ngeitu nih cun a puan cang.\nHi thil he peh tlaih in,zei ruangah dah,an hrawh Piak hna ti le zei thil dah an tuah sual ti mi cu fiang tein an chim rih lo.mipi lei ruah nak ah cun,Ralkap hna nih hin,NLD party hi um ti hlah seh,ti hi an sa duh thah a si caah si ko tiah an chim.\nA tu Lio Ralkap umti Ning hi cu fih an nung tuk hringhran ko.sihmanh sehlaw,Si kyi lei party hna nih cun,party thar hi an dirh tthan cawlh ko lai tiin ,NLD party lei nawl ngeitu nih cun an chim ve.\nHi ca thanh an chuak mi ah hin,police lei bawi,Zaw thun Aung nih cun min a thut tiah theih a si.Min Aung Hlaing nih hin,a sualnak phunphun in a chuah lengmang ko cang.hi bantuk in nawl a chuahnak zawng hi,china nih ruahnak a pek mi silai tiah zum asi.\nSource : MRTV\nUS President Hlun Donald Trump A Ropui Chin Chin Ko Cang.\nMin Aung Hlaing A That Kho Mi Nih Nupa Sualnak Nan Ka Tuah Pi Lai.By .Nungak Zingte.


Deuteronomi 14 (Deuteronomy 14)\n1“Nannih cu Bawipa nan Pathian i fapa nan si; mithi caah nan i at lai lo i nan mittlang hmul zong nan i met lai lo. *14:1: Lev 19:28; 21:5 2Zeitintiah nannih cu Bawipa nan Pathian ca i a thiangmi miphun nan si i Bawipa nih nannih cu amah ta hrimhrim si awkah, vawlei cung i a ummi miphun vialte hna lakin an thim hna. *14:2: Exo 19:5-6; Deu 4:20; 7:6; 26:18; Tit 2:14; 1Pet 2:9\nA Thiang le A Thianglo Rawl\n3“Fihnung a simi thil zeihmanh nan ei lai lo. 4Mah hi hna hi nan ei awk saram cu an si lai: cawtum, tuu, meheh, 5sakhi, sazuk, saza, sathar, ramlak sia, ramlak caw, tlangcung tuu. 6Zei saram paoh a tin a ṭe i a tin cheu hnih ah aa cheu i rawlret a khaimi cu, saram hna lakah nan ei awk an si lai. 7Sihmanhsehlaw rawlret a khaimi lakah siseh, tinṭe lakah siseh, mah hi nan ei hna lai lo: kalauk, saveh, le sakuh, zeicahtiah rawlret cu an khai nain an tin a ṭe lo, cucaah nan caah an thiang lo. 8Cun vok, zeicahtiah a tin cu a ṭe nain rawlret a khai lo, cu caah nan caah a thianglo. An sa nan ei lai lo, an ruak zong nan tawng lai lo.\n9“Ti chung i a ummi thil vialte lakah mah hna hi nan ei lai: ṭeh le phokphawher a ngeimi paoh nan ei hna lai. 10Ṭeh le phokphawher a ngei lo paoh cu nan ei hna lai lo, nan caah thianglo a si.\n11“A thiangmi va vialte cu nan ei hna lai. 12Sihmanhsehlaw mah hna hi nan ei lo awk cu an si lai: muvanlai, langta, mu-ar-cawi, 13ngawihuk, kaite phun paohpaoh, 14langak phun paohpaoh, 15ostrik, thlanghnap, rili va, mupi phun paohpaoh, 16chimbu ngan le chimbu hme, ti-ar, 17pelikan, saruak eimi langta, tingala, 18tivakok, le ram varang phun paohpaoh, chuangtuar le palak. 19Cun thla a ngeimi buṭit-khaubawk paohpaoh cu nan caah thianglo an si; nan ei hna lai lo. 20Thla ngei a thiangmi thil vialte nan ei hna lai.\n21“Zeihmanh amah thih in a thimi cu nan ei lai lo; ramdangmi nan khua chung i a ummi hna kha nan pek hna lai, an duh ahcun an ei hna lai, asiloah phun dangmi sinah nan zuar khawh lai; zeitintiah nannih cu Bawipa nan Pathian caah a thiangmi miphun nan si.\n“Meheh fa cu a pi hnuk in nan chuang lai lo. *14:21: Exo 23:19; 34:26\nCheu Hra Cheu Khat Peknak\n22“Kum fate in lo in a chuakmi nan thlaici theipar vialte cu cheu hra ah cheu khat nan pekchanh lai. *14:22-29: Lev 27:30-33; Nam 18:21 23 Bawipa nan Pathian kha ṭih awk nan hngalh zungzal nakhnga, nan rawl chungin siseh, nan mitsur hang chungin siseh, nan chiti chungin siseh cheu hra cheu khat le nan saṭil run chung le nan tuurun chung i fater hna cu, Bawipa nan Pathian hmaiah, a min umnak ding i a thim hngami hmun ah cun nan ei lai. 24 Bawipa nan Pathian nih thluachuah an pek tik hna ah, Bawipa nan Pathian nih a min umnak dingah a thim laimi hmun cu a hlat tuk caah nan caah khuallam a sau tuk caah, cheu hra cheu khat cu nan i phorh khawh lo ahcun, 25tangka ah nan canter lai i nan i ken lai i, Bawipa nan Pathian nih a thimmi hmun ah cun nan kal lai i, 26nan duhmi paoh ah nan i hloh lai, cawtum hna maw, tuu hna maw, mitsur hang maw, zu maw, nan hawtmi paoh ah nan hman lai; cun cuka ah cun Bawipa nan Pathian hmaiah nan ei hna lai i nan i lawm lai, nanmah he nan chungkhar hna he. 27Cun nan khua chungah a ummi Levi mi kha nan hlaw lai lo, zeitintiah anih cu nanmah sinah covo siseh, ro siseh a ngei lo. 28“Cun kum thum donghnak lengmang ah cu kum i nan voimi cheu hra cheu khat vialte cu nan chuahpi lai i nan khua chungah nan chiah hna lai; 29cun, Bawipa nan Pathian nih nan kut rian nan tuahmi vialte ah thluachuahnak an pek hna nakhnga, nan khua chungah a ummi Levi mi hna, annih cu nannih sinah covo le ro an ngeih lo caah, le mipem le pangeilo le nuhmei hna nih cun an rat i an ei i an khim nakhnga nan chiah hna lai.


Laitlang um Pastor saya pakhat nih USA Canada Austrilia um mi a ti dan hna cu a faak ko – The Cherry Par\nLaitlang um Pastor saya pakhat nih USA Canada Austrilia um mi a ti dan hna cu a faak ko\nAugust 12, 2019 admin Chin\nAtang lei ah Ca cung nih a tial mi hi ka reltik ah a hman ah ka ruat lem lo aruang cu, ramlian um mi le khua pi aum mi cu zeitik hman ah kan i khat kho lo hrimhrim atu lio kawlram labang cu thawngpang tha hrimhrim an um hna lo thawngpang chia le ngeichiat nak lawn te an si hna ahlei in laitlang, Hakha Thlantlang hrung ah thawngpang kan theimi hna zong hi thawngpang tha an um lem hna lo thawngpang chia deuh lawng te an si hna.\nPakhat pa: Saya Pa, kan hnu thawngttha na chim ah khan, “ramdang Laimi nih Laitlang lei nan kan tluk ti lo. Nannih cu nan boss le ttih ah ther le phang in rian nan ttuan; rian in chuah lai nan ttih caah nan zawt hmanhah nan i din ngam lo. Hmailei nan fale kong nan ruah ah nan mitkuh hmanh a thaw ti lo.\nNanmah duh caan zongah nan i pum kho lo; cheukhat khrihfabu lebang cu pawngkam ttih ah music hmanh fak in nan tum ngam lo. Zeitinhme Rivaival cu a tlak khawh reng lai, rivaival tlak cu chim lo khuang hmanh a tla kho lo hme cu.\nLailei tham cu kan ttuan huaha lo nain Pathian nih an kan cawm. Kan fale kongah Pathian sinah kan chanh top i kan mitkuh a thaw. Duhcan paoh ah kan i pum kho; duhtawk in Rivaival a tla.Nanmah nakin a let in kan i nuam awh,” na ti ttung, zeiruang ahdah PR na sok ne.Saya Pa: Ka dua, THING rawlchuan le GAS rawlchuan cu aa dang tuk hme cu.\nCredit : Ca cungbik tluang\nPrevious Post:Thawngpang tha:Hakha ah mah thil hi um seh ti cu kan saduh thah asi ko\nNext Post:A poituk hrinhran tih anung khotuk Hakha i a um mi inn hi thlacam bawn ve uh sih


“Ral” ngeih nih thanchonak achuah ter.. – Hakha Cherry\nRal” ngeih nih thanchonak achuah ter..Kha hlan deuh lio ah hin, khualtlawngpa pakhat hi Indonisia ram rilinih akulh mi(Island)Borneo ram a vaphan. Cu ka ah cun miphun fatete pahnik an um. Miphun(tribe)pakhat cu raldo aduh tak mi ansi i Tikulh ram lai ah an um .\nAn pawngkam khua vialte an va luh hnawh tawnhna i an satil ,an tirawl an ngeihchiat vial te an va chuh hna an va thah tawn hna.Raldo a duh taktak mi miphun an si.Cu tikulh ram sirlei rilikam (Coastal land) ah miphun (tribe)pakhat an um ve.Cu miphun hna cu raldo a duh baklomi an si.Za lawng tak in mah um te in a um sawk sawk mi an si.\nKhualtlawng pa nih cun,Cu miphun pahnik hna an khuasak ning a vazoh hna tikah thilpakhat a va hmuh.Raldo hmang mi khua mi cu,an feldeuh.An insak mi a fek deuh alian deuh.Rian an tuan deuh.An i ralring deuh.Rawl an i chiah mi atam deuh.An i thianhhlimh deuh.Nawl an ngai deuh.An lung a fimdeuh.Pakhat le Pakhat an i daw deuh.\nRaldo a duh bak lo mi khua hna cu.An daithlang deuh.An tha athudeuh.An in sak mi afadeuh,a chia deuh.An lung ai rual loh.Nawl an ngai loh.An duhcarei cio in annung.An i filhhnawmh deuh.An molh deuh. Ralrin nak an ngei loh.Hnangam nih hruhnak achuah ter tawn i tihphan nak nih fimnak achuah ter hi a va hmuh.\nKan thlarau kongah ”Sehtan” kan ralpa nih ni chiar hrawk a kan timh hi kan i theih mi nih nunfel nak le nun sullam a kan pek bang in,kan pumsa nun nak kong ah thah a kan duh mi ral,hrawk a kan duh mi ral hna nih hin kan nun a kan biatakter i kan nun sullam a ngeiter tawn, hmawmang lo i kan nunnak chung in akan thangh tawn.\nTu lio Kan miphun kongah, Paletwah(Khumi) kan unaupawl cu AA ral nih an thangh cang hna..Atu kan Chin mi vialte (Kawl)Ralhrang nih akan thangh cang.Hi thil hna nih hin kan nun a kan biatak ter chin chin cang lai..Ral ruang i kan thihlo zongah mawtaw cycle hna nih a kan thah ko,Zu hna nih a kan thah ko,mah le mah zong kan i that ko, thingkung cung hna in kan tla ko.Tulio vawlei cung ah hin Ral kut nak in Rawl kut(eituk(thau) ruang ah)a thi mi an tam cem. Cu nak cun raldo ruang i miphun humhak nak in thih hi a sunglawi deuh.”Van va hmanh a zuan bu in a thi” ti asi.\nVawlei cungah ral tamcem angei mi ”Israel ” mi hna hi an ral ngeih mi nih vawlei cungah mifim khuaruat kho cem ,mi rum cem, thil ti kho cem ah a chuahter hna bang,Kan Nih Chin mi zong asi ve cang lai..Kan lung ai rual deuh cang lai.Khua kan ruat deuh cang lai.Kan i ralring deuh cang lai. Ram le miphun kan daw deuh lai.\nKan ral atha deuh cang lai.Sullam ngei deuh in kan thi cang lai.Nichiar kan nunnak ah ”ral” kan ngei peng cio ko,cu ral kan ngeih mi cu kan theih le theih lo tu asi deu.MZB by- Chin Gypsy\nMAH/SAC ralhrang zong hi Buu pakhat nih an tei lai lo.


Nutung Ah Cun Uar Um Taktak Mi An Nun Ning Le An Si Ning Uar An Um Bak Hih – Chintanbo\n(Dawh tein thil aa hrukaihmi) Nutung ka si cang ko i thil dawh tete hruk ka hau ti lo tiin um cu thil poi tuk a si. Nutung si hnu zongah dawh te le rem tein thil aa hruk pengmi nu cu a va ca le a fale ca zongah hmuh a nuam i thinlung a hliphlau ter. Nutung si patin thil dawh tete i cawk lo le a tar tukmi hrukaih hruk hman cu a si awk a si lo. Upat deuh deuh i thil dawh deuhdeuh i hrukaih ahhin tar zong a har deuh. Cucaah dawh tein thil aa hruk pengmi nu cu an thinlung a tar kho lo.\n(Ngandamnak caah eksiksai (exercise) tuah Nutung si hnu ah ngandamnak le pum dawh nak kha biapi ah ruah lo cu va le zawn ruah lo a si. Nungak lio bantuk tein takpum umter khawh lo hmanhah a si khawh chungin i thau ter tuk, i der ter tuk ding a si lo. (Ngandam lo ruangah telh chih loin). Taksa i dawh le pungsan aa dawh khawhnak ding hi nutun hnu zongah nungak lio tlukin a biapi vemi a si.\n(Va le sining le duh ning a theithiamtu) Nutung a simi nih a va duhning le sining a theihthiam ahkhin nusal a sinak a langh. A va nih zei bantuk rawl dah a duh i, zei bantuk thil dah ai rem ti a theihpiak hnu ah a va caah tiin rawl thaw deuhin chumh le amah chimh loin thil cawkpiak a hmangmi nu cu uar an um pinah upat zong an tlak fawn. Mah thilri lawngte i zelh i va le hruk awk hna ngei loin chiah timi kha cu nupi ṭha sinak he aa hlat tuk cang. Mah caah thilduh zelh duh bantukin fa le le le va le zong siaherh ve kha a biapi.\nA duhmi le a zuammi a pehzulhmi : Nungak lio ah chunmang tampi a ngeimi an um. Zuammi tete, tahchunhnak ah hlasak, thil ṭhit, lam, thingkung ram kung lakah va vaihvaih, ṭamh le a dang dang mah le zuammi cio kha tuah a si. Mah lak i nutung a si ko zongah a zuammi ah caan pek khawh aa zuammi cu upat tlak an si ko. Caan pek cu a herh deuh hrim ko lai nain a duh tak tak mi nih cun caan an pek khawh ṭhiam ko. Nutung si hnu zongah na nungak lio zuammi te a pehzulh peng khomi nu cu nu tling a sinak a langhter ko.


Bible tuanbia – ZBC\nJohan 15:12 .Keimah nih kan dawt hna bantukte hin pakhat le pakhat i daw u.\nHome 2016 April 01 Bible tuanbia\nBaibal kan timi hi Mirang holh in Bible an ti i Greek holh in Biblios an ti i a sullam cu “ca” or “cazual” tinak a si. Baibal chungah”cathiang” timi baifang kan hmuh caan a ummi khi Greek holh in “hagiosgrapha” an tii”cathiang `ialmi” ti can a si i John 5:39 le Luke 24:32 i kan hmuhmi Mirang holh in “Scriptures” ti in a um i “`ialmi” ti caan a si. RCM a silomi Laimi khrihfa tam deuh cu Baibal hi cauk 66 fonh in cauk pakhatkha “baibal” tiah min bunh in a hmangmi kan si. Hi chungah hin biakamhlun hi Hebrew holh in `ialmi hi an sinain Danial cauk cheukhat cu Aramaic holh in `ialmi an um i a dihlak in cauk 39 a si. Biakamthar hi Greek holh in `ialmi an si i a dihlak in cauk 27 a um. Biakamhlun cauk 39 chungah hin phungbia, profet le biazai tiah `hen thum ah `hen a si. Hi `hen thum hi Bawi Jesuh hmurka hrim in a phuanmi Luke 24:44 ah kan hmuh. Biakamthar cu a fawinak in `hen li ah `hen a si. Matthai in John tiang hi thawng`habia cauk an si i Jesuh tuanbia le a chimmi thawng`ha an si. Lamkaltu hi hmasabik Khrihfa tuanbia kong a si. Cun Rom in Judas tiang hi cakuat a si i, Biathlam hi Khrihfa hremnak an in lio caan thapeknak bia an si. Biakamhlun cauk hna hi zeitikahdah an `ial timi hi fiangte in theih khawh a si lo nain BC 1700 – BC 450 karlak ahhin `ial dawh a si. Ahmasa bik Baibal `ialmi cu Exodus 15 le Job cauk khi an si tiah Baibal thiammi nih an ti tawn. Aruang cu an `ialnak cafang zoh tikah a hlun bik I hmanmi biafang aa tel an ti. Biakamthar cauk hi Jesuh khrih thihhnu AD 49 – AD 95 kar hrawng ah `ialmi an si tiah Baibal thiammi nih an chim. I Thesalon hi pawl cakuat vialte ah `ial hmasa bikmi a si tiah zumhmi a si i AD 49 hrawngah `ial a si an ti. Pawl cakuat lakah `ial hmasabik a si pinah Biakamthar cauk chungah `ial hmasabik a si ti a fiang. Biathlam cauk hi Rom siangpahrang Domitian nih hremnak a tuah liopi ah Johan nih thong chungin thapeknakbia a chimmi a si caah AD 94/95 hrawnga`ialmi a si lai an ti.\nIzipt siangpahrang Ptolemy Philadephus (BC 285 –BC 246) nih a kut tang i a ummi Judahmi hna relawk ah le a cauk chiahnak inn i Judahmi Baibal um ve awkah Hebru Baibal kha Greek holh in a leh ter hna. Minung 70 nih ni 70 chungah an leh dih. Cu Hebru holh in Greek holh ah lehmi Baibal cu Sawmsarih (Septuagint or LXX) an ti. Greek Baibal ti le sawmsarih ti cu a sawh duhmi ai khat. Cu Greek Baibal sawmsarih timi cu atu Biakam hlun kan timi uk 39 hi aa tel i, cu lengah a dang cauk 14 (Apocrypha) an timi, aa tel rih fawn. ( Hi cauk 14 cu RCM nih cun Baibal ah a pom). Hi ti an leh\ntikah atu i kan ngeihmi Hebru Baibal he aa khatlonak tam nawnte a um. Bianabia ah kan Hebru Baibal chung i a ummi Jeremiah cauk le Greek Baibal chung i a ummi Jeremiah cauk cu an i dannak a tam ngai. Zeicahdah an i dan tihi Baibal thiammi nih an hlathlai lengmang mi pakhat a si. Greek Baibal lettu hna hi Baibal leh an thiamlo caah a si hnga maw? ti hna hi ruah awk a um. Asiloah Grik holh i an rak leh lioah hin atu Hebru Baibal in siloin a dang deuhmi Hebru Baibal a um i cucun lehmi a si rua, tiah zumhnak a um. Asinain cu a dang deuhmi Hebru Baibal timi (Masoretic Text siloin a dang Hebru Baibal) cu atu tiangah hmuh a si rih lo. Hi Greek Baibal an leh kum hi fiang tein theih khawh a si lo. Asinain 250 BC in an thok i an dih hi phungbia vial a si tiah an zumh. Cun a dang Biakam Hlun cauk dang vialte hi cu BC 150 tiang a rau tiah zumhnak a um. RCM\nnih Baibal cauk 66 pinah an pom chihmi Apocrypha cauk 14 hna hi cu BC chung lawng si loin AD a phanh tiang an chapmi a si tiah zumhnak a um. Zei a si hmanh ah kan Bawipa Jesuh le a zultu hleihnih le hmasa bik Khrihfa nih an hmanmi Baibal cu hi Greek Baibal (Septuagint or LXX) hi a si.Atu i kan ngeihmi Hebru Baibal he hin aa khat lo,aa dang deuh.\nCucaah Bawi Jesuh nih siseh, Paul nih siseh, Peter nih siseh, Biakam Hlun cauk tiah an chim tikah Hebru Baibal (Masoretic Text) siloin Grik Baibal (Septuagint-sawmsarih) hi a si. Cu ti asi caah kan Biakamthar chung i, “Baibal Cathiang nih a ti,” tiah an ti tikah Greek Baibal ‘Septuagint’ an ti duhnak a si tiah theih thiam a hau. Cu kan theihthiam lo ahcun Baibal kan hrilhfiah tikah i palh a fawi te. Vawleicung ah rel bikmi, tambik chuahmi le holhphun tambik in lehmi cu Baibal cauk a si. Vawleicung cauk vialte lakah zuar khawh bikmi cu Baibal cauk hi a si. Vawleicung minung kan dihlak hi Billion 7 hrawng kan si i, Baibal cauk hi Billion 3.9 renglo an chuah cang. Buak tlak in kumkhat ah million 100 lengmang hi an chuah i an zuar. Baibal cauk hi Vawleicung holh phunkip inleh a si i, nihin ni vawleicung holh phun hi 7100 hrawng a um i, mah chungah cun holh phun 2800 renglo in leh a si cang . Holh a thiamlomi hna theihnak thazaang a dermi caah Sign Languages in cauk 55 an leh. Biakamthar le Biakamhlun he lehmi baibal cauk hi UBS(United Bible Society le WBT(Wycliffe Bible Translators) report ning cun holh phun 1715 in leh a si cang an ti . Hlan ah cun Baibal hi mi kip nih rel khawh a rak si lo. A ruang cu Roman Catholic Khrihfabu an i hruainak i an zulhmi dirhmun cu Latin holh lawngin Baibal cu ngeih awk a si tiah AD600 hrawng in an ti. Cun RC siangbawi\nlawng nih Baibal cu hrilhfiah awk a si an ti i cuticun kum saupi, kum 1460 chung, cu dirhmun ah cun an dir. Kum 1962 hnu lawngin Pope John23rd hruainak in Vatican Council II ah an mu( Policy) cu an `hen i cu hnu cun mikip nih Baibal cu i ngeih i rel khawh a si thai cang.\nMirang holh in leh hmasa bikmi Baibal cu “Great Bible” a si i, England Siangpahrang King Henry VIII Chan lio 1539 ah England ramah an rak lehmi a si. A voihnihnakBaibal lehmi cu “Bishops Bible” si i, 1568 kum ah an rak leh. A voi thumnak an lehmi “KingJames Bible” a si i England Siangpahrang King James I le Church of England nih 1604 ah leh hram an thok i,1611 ah an lim. Atu kan Lai Baibal hi”Today English Version” ( TEV) in an lehmisi i, kum 1956 -1963 ah Rev.Dr. David Van Bik nih Falam Bible Sianginn a um lio ah Rev.Dr.Johnson he i bawm in an leh. 1963 in Hakha ah a van i `hial hnu, 1963-1966 tiang can tling in Rev.Johnson he Bible cu an leh `han. 1966 kum ah Johnson nih America ah a kir tak. 1977 kum chung hi Rev.Dr. David Van Bik nih a mah lawng in a leh. 1978 kum ah kan Lai Bible cu a voikhatnak cauk 10000 an chuah khawh. 1996- 1998 kum ah CACC le UBS( United Bible Society) hnatlaknak in kan Lai Baibal cu an tharh chuah `han i 1999 kum ah a thar in an chuah `han. CACC rian`uannak thawng in 2013 chungah biafang palhmi tete remhnak an ngeih hnuah Baibal cauk thar in atu tiang an chuah `han lengmang .\nThe chin time( vol 1. No, 6)\nArt and Culture, Faith and Work, Religious Freedom\nHruaitu le hruaining\n“Hallelujah” Tihi Thlarau Holh A Si Hlei Maw?\nKum 7 Harnak Chungah Zumtu Kan Lut Lai Maw?\nBaptist tleihtleng Paruk\nCopyright © Zion Baptist Church. All Rights Reserved.\nZion Baptist Church (Biak Inn) Johan Feyers gate 13, 4370 Egersund\nChurch Chiarman .Ph: 45816552 Church Secretary . Ph: 41288861\nMon-Sat: 8:30 am - 5:00 pm Pumh caan 12:00pm (Pathian ni caankeel)\n1st May 2016 / 0 Comments\nMeeting Tuahning Written by: Rev. Dr. Sang Awr Biadomhnak: Khrihfabu hruainak ah phungchim le thlacam\nHruaitu le Hruaining (Leader and leadership) 24 AUGUST 2012 .NGAI MEN Cu caah hruaitu le hruaining timi\n26th April 2016 / 0 Comments\n“Hallelujah” Tihi Thlarau Holh A Si Hlei Maw? Biadomhnak Thawngtha chimtu cheukhat nih\n16th April 2016 / 0 Comments\nKum 7 Harnak Chungah Zumtu Kan Lut Lai Maw? Biadomhnak: Kum 7 harnak, timi cu kan theih bal cio ko cang\nBaibal cu kan nawlngeihnak sang bik a si. Hi tlaihtleng nih Baibal hi a biafang in nan dirpi\nMay 1, 2016 - 5:45 pm\nMay 1, 2016 - 5:36 pm\nApril 26, 2016 - 5:28 pm


D DAY AN THANH HNU AH TLANGCUNG HRIAMTLAI BIACHIM MI – The Chinlung Post\nNUG nih D-Day a thanh mi kong ah tlangcung hriamtlai hna hmurka. NUG nih September 7 zinglei sang i Myanmar ramhuap D-Day a thanh mi kong ah tlangcung hriamtlai phu hna an dirhmun kong VOA nih biaruahnak a tuahmi hna a tawinak in kan vun leh. Colonel Naw Bu (KIO): Kan nih KIO Central Committee nih cun NUG nih D-Day a thanh mi kong ah ruah ning, cuanh ning le biakhiahnak pawl kan tuah rih lo.\nCentral Committee lei nawl peknak a um rih lo ca ah zeihmanh kan tuah rih lonak hi a si,” tiah a chim. Major Ta Aik Kyaw (TNLA): Cunglei nawl peknak a tlak rih lo ca ah kanmah lei zong zeihmanh timhlamhnak le biakhiahnak tuah mi kan ngei rih lo,”. Cun, NUG nih a thanh mi kong ah, Meeting i auh ding le i caihkhan ding ngeih ding le ngeih lo ding kong ah TNLA telh in AA, MNDAA hriamtlai phu phir 3 hna zong biakhiahnak an ngei rih lo.\nMNDAA nih cun, Cathanh le biakhiahnak an tuah rih lo nain mizapi lei ah dir an i timhnak kong an phuan. NCA kahdohnak ngolnak minsen a thu mi tlangcung hriamtlai phu 10 hna remdaihnak lei ah hruaitu PPST zong nih Online in meeting an thu nain NUG thanh mi kong ah caihkhan mi an ngeih lonak kong an chim. NUG cathanh kong ah PPST lei nih tuchun September 8 hi biakhiahnak an tuah kho men.\nCun KIO hriamtlai phu lei in Colonel Naw Bu nih, “NUG nih a thanh cang tik ah zeitik caan poh ah kahdohnak a chuak khomi a si. Cu a si ca ah mizapi zong nih mah le umnak hmun ah tling tein kan him khawhnak hna i ralring taktak kan hau ko, tiah a chimchap. NCA minsen a thumi hriamtlai phu 10 remdaihnak hruaitu PPST nih, NUG he i fonh ding le fonh lo ding kong ah mah le hriamtlai phu in biakhiahnak tuah ding in nawl a serpiak hna,” ti hmuh a si. Credit: THP\nCabia Dang: NUG Cozah Nih September 7 Ah Emergency Thanhnak A Tuahmi Cungah US Cozah Lungtling Lo Hih! Hriamnam Bohchan In Mipi A That Tu Ralhrang Cungah Hriamnam In Lehrulhnak Tuah Cu US Cozah Nih Kan Cohlang Kho Lo!Kawlram mipi nih nan ton cuahmahmi boruak ah hriamnam in lehrulhnak tuah dingin timhtuahmi cu US cozah nih kan cohlang kho lo tiah ram dang pehtlaihnak zung nih an chim. Rampi nawlngeihnak a latu ralhrang cu ram pumpi huap in kahdohnak tuah cang dingin September 7 ah National United Government (NUG) lak hruak President nih thanhnak a tuahmi kong he pehtlai in US cozah i duhning cu RFA Kawlram nih biahalnak a tuah i, ram dang pehtlaihnak zung i biachimnak nawlngeitu pakhat nih Email in lehnak a tuah.\nMipi dihlak nih lehrulhnak” tuah cang dingin NUG nih thanhnak a tuahmi cu kannih zong nih kan theih cang i, Kawlram nih a toncuahmahmi kongah hriamnam hmangin lehrulhnak tuah ding cu US cozah nih kan cohlang kho lo, dai tein cawlcanghnak tuah dingin forhfialnak cu RFA Kawlram Email ah lehnak a tuah hi a si.Kawlram chungah Covid zawtnak hi a zual tuk caah minung cio cio zawnruahnak bangrang tein leh humhim cio dingin leh dawnkhantu om lo tein bawmhnak phawt zamh khawh nakhnga thawngpang daih a herh tiah lehnak a tuah tiin theih a si.Rampi nawlngeihnak a latu ralhrang zong nih mipi thahnawnnak leh hremnak a tuahmi hi ngol cang dingin leh Kawlram ah democracy ningin a kal than khawh nakhnga leh hramhram in tlaihmi hna zong thlah than dingin US cozah nih pehzulh in kan nawl tiah ram dang pehtlaihnak zung i nawlngeitu nih a chim tiin RFA Burmese nih a tial.TFT\nUS COZAH PI BAK AN LUNGTLING TILO, MAH HLAING AA NUAM CANG LAI HIH


KAWLRAM MINUNG TAMTUK MALAYSIA NIH AN KUAT HNA – The Chinlung Post\nCatialtu: Victor Khen Sang. Malaysia in Kawlram minung 1086 an kuat hna. Nihin anmah Malaysia Star News le Reuters news nih an țialmi ah Kawlram mi “phungning loin alutmi” kan tlaihmi hna mining 1086 cu Myanmar Embassy he i bawm in Kawlram ah kan kuat țhan hna tiah thawng an thanh. Tutan Malaysia in an kuat mi hna minung 1086 cu Kawl ralkap nih raldonak tilawng (Navy Ship) pathum in Malaysia ah ahung lak hna ti asi.\nImmigration chimnak ah “Kan kuat mi hna hi UNHCR min khumh cang mi cu an i tel lo” tiah an thanh ko nain UNHCR nih an i tel ko, an kuat mi chung ah non-Rohingyas Muslim, Kachin le Chin zong an i tel tiah an chim. UNHCR chimnak ahcun hringtu an nu le an pa Malaysia um rih mi ngakchia kum 17 tang zong kuat țhan mi ah an i tel tiah achim. Mah kong ah ka ruah mi pakhat cu nai te ah Article pakhat nih an țialmi cu Atulio Kawlram hi abuai tuk i minung thong za in lam an zawh,\nCovid tlangrai lio asi nain social distance zong um tiloin athongthong in hmunkhat ah lam an zawh dih mi khi ralkap nih avun dawi hna i ramri ah ralzaam (refugee) in an hung zaam ahcun anmah sin khin Covid tlangrai ramchung ah akarh kho, cucaah zeitindah kan tuah hna lai timi an țialmi ka hmuh. Tutan Malaysia nih minung 1086 hi tluk buai lio akuatmi hna hi buainak ruang ah minung thong tamtuk ralzaam in an hung lut te lai tiah an ruah caah atu tein ralrinnak (Warning) caah an kuat mi hna asi kho.\nPakatan timi Dr. Mahathir hruaimi cozah an tlak hnu in atuhi Perikataan timi cozah cu Muhyiddin nih ahruai hna i mipi duhnak an zulh sa ling asi, cucaah Malaysia mipi nih hin Kawlram mi ramchung phungning loin aum mi hna hi rem lo ngai asi caah atu bantuk kuat țhan mi kong ah cozah kha mipi nihcun an soisel hna lai lo. Opposition le Human Rights group lawng nih biatak tein soisel asi lai.\nOpposition party adirpi tu mipi le an ser tharmi Covid Taskforce rianțuantu hna biachim khi refugee pawl dirhmun caah hmual angei tuk ding asi. Tutan Kawlram abuai dan cu afah chin lengmang caah pawngkam ram (Neighboring Countries) asimi Thailand, Malaysia, India le Bangladesh nihcun Kawlram in ralzaam hi atlawm le atam lawng an si te lai ti in an i ruah cia ve cang lai.\nCucaah atu te hin UNHCR le anmah Thai, Malay, India ti bantuk cozah kha țhatein va nawl cia hna i timhlamhnak ngeih cia ahau ding asi. Cu lo ahcun ramchung ah harnak ton i ramri va zaam tik zong ah harnak ton rih khawh dirhmun kan si caah akenkip in timhlamhnak kan tuah cia ah ațha lai. Reuters, A. Ananthalakshmi and Rozanna Latiff. Publishing date: Feb 23, 2021.\nKUALA LUMPUR: Malaysia sent more than 1,000 Myanmar nationals back to their strife-torn homeland on Tuesday despite a court order to halt the deportation, a move rights groups said could endanger the deportees’ lives. The 1,086 Myanmar citizens were sent back on three navy ships sent by Myanmar’s military, which seized power in a Feb. 1 coup, sparking weeks of protests from pro-democracy activists. Malaysia had initially said it would deport 1,200. Credit: Victor Khen Sang


“The Rock” a Thi Tiah Thawngpang Deu a Voi 3nk a Chuak Than – THE CHIN JOURNAL\n“The Rock” a Thi Tiah Thawngpang Deu a Voi 3nk a Chuak Than\nNovember 15, 2019 November 15, 2019 | The Chin Journal | Hakha, Chin State\nWWE ah “The Rock” tiin rak theihmi atulio Hollywood lemcang “Dwayne Johnson” (kum 47) cu video aa thlaknak ah ruah lo piin accident a tong i a nunnak a liam, tiah November 14 thawk in thawngpang deu a hun chuak tthan.\n2011 le 2014 zong ah khan Dwayne Johnson a nunnak a liam tiah thawnpang deu an rak lenter cang i atutan hi a voi thumnak a si cang.\nFacebook ah “Dwayne Johnson cu Stunt a tuahnak ah khawndennak a tong i a nunnak liam” tiah BBC nih a ttialmi bang in an langhter. Cu thawngpang cu hmeh tik ah BBC website ah si loin a dang website deu pakhat chung ah a vung lut.\nThe Rock a nunnak a liam tiah thawngpang a len tlawmpal ah amah The Rock pumpak nih, “A thi tiah thawngpang a lengmi hi adiklomi a si. A suilimlam ttem in, a nicaan tuak in le a kum in ka nungdam tuk rih,” tiah Facebook ah ca a tar.\nThe Rock cu December 5 ah an thlah dingmi Jumanji: The Next Level zukcawl zong ah Main Actor ah aa thla i Super Hero Film a simi Black Adam timi zukcawl zong aa thlak cuahmah lio a si.


Chin Pastor Dam Suan Thang Thawngṭha A Chim Ruangah An Hremning Kong A Chimmi Cu Ngaih A Chia Hringhran A Tuar Innak Rel Dih Ahar Hringhran – Chin World News Evening\nChin Pastor Dam Suan Thang Thawngṭha A Chim Ruangah An Hremning Kong A Chimmi Cu Ngaih A Chia Hringhran A Tuar Innak Rel Dih Ahar Hringhran\nChin Pastor pakhat nih a tuarnak (Testimony) kong a chimmi: Kum 1982, kum(6) hrawng ka si lio ah hin Khrihfa kan si ruangah kan inn hi Lungtum in an rak cheh bal cang. Kum 1994, Kum (18) ka si ah Pathian thawngṭha bia ka rak aupi ruangah tlaih ka tong i lam laicer khuabawi inn hren ka tuar i ka ningzah ka celh loh.\nKum 2004, kum 28 ka si ah Pathian thawngṭha bia ka aupi ruang ah an ka tlaih ṭhan i thonginn (Lock-up) ah an ka hren. Cu caan ah cun ka thilri an ka phoih ter dih ka kedanh tiang an ka phoihter dih i, a thaizing ah thongin thilpuan he cun Insein Biaceihnak zungpi ah an ka phakpi. Insein Biaceih zung ah cun thongtlathil thuam le ka kut cikcin khih buin, mi zahpi hmai i hruai ka si tikah ka ning a zah tuk hleiah ka ngaihchia tuk hringhran.\nKum 2007, kum 31 ka si ah inn pakhat ah Home Crusade ka tuah i cu lio ahcun zum lotu nih Lungtum in an rak ka den ṭhan rih. Kum 2013 Kum 37 ka si ah a dik lomi sual phawtnak ruangah Thla 7 chung ah voi 9 bak te Biaceih zung ah chuahpi ka tong ṭhan. Kanun Lamthluan ka sining ka cuanh ṭhan tikah hmaihngalpi ding ka ngeih chun cu Jesuh Khrih thawngṭha aupi ruangah faknak ka tuar mi lawng hi a si.\nA ngaingai ahcun Pathian riantuan ruang ah kan tuar mi vuaknak, a diklomi sual puhnak, kan kut cikcin in an kan khihmi, thongthlaknak kan tonmi thil hna hi Pathian chimhhrinnak aa tel ruang\nzong ah a si kho men. Asinain a biapi bikmi cu tuar kan duh tiin temtuar khawh menmen mi thil\nan si hlei lo. Jesuh temtuarnak i hrawm chih in hmailei karhlannak ah fek tein kan dir khawhnak hnga le kan nun kan iremhnak ding caaha si tiah keimah nih cun ka cohlan. Hibantuk thil ka temhtuar nak vialte cungah ka lung di a riam ko. Bawipa kaa lawm. Pathian rianṭuan ruangah temtuar a ingtu vialte Pathian salṭha dihlak upat kan pek dih hna.\nPastor Dam Suan Thang hi Pathian thawngṭha a aupi ruang ah fahnak phunkip le temhtuarnak a phunphun a ing tuarmi a si. A tu a hngawng ah hliamhma a ummi zong hi Pathian bia chim kho hlah seh tiah hramhram in a hngawng an ah piak mi a si. Asinain Satan nih a ka tei lo, hremnak in ka luat lawng si loin ka aw zong a chuak ṭhan i Pathian thawngṭha cu ka chim khawh rih ko tiah a chim fawn.\nPastor Dam Suan Thang hi Yangon ah Pathian rianṭuan in a ummi a si. Hibantukin amah thawngṭha bia aupi ruangah hrem a tongmi Pastor Dam Suan Thang zong Pathian kilven in thawngṭha bia a aupi nak ah umpi ko seh! Hi a konglam hi amah nih a chimmi a si i amah siannak in kan thlahmi a si. chirhchan: C-Ministry\n“Pumpak Si Loin Biaknak Mit In Na Zoh Hnu Lawngah Kawl Pawl Thinlung Put Na Fian Lai”


Tlangcung Miphun Zung Nih Chinram Peng(9) Caholh le Nunphung Training Caah Kyat Sing (900) A Pek Hna – THE CHINLAND POST\nTlangcung Miphun Zung Nih Chinram Peng(9) Caholh le Nunphung Training Caah Kyat Sing (900) A Pek Hna\nSalai Bawi Lian Sang|TCP-Kalay| September 14, 2020| Tlangcung Miphun Zung tawlrelnak in Chin ramkulh chung pengkhat ah kyat sing 100 cio an bawmh hna tiah kan theih.\n“Hakha peng caah CACC nih tuanvo lak in August thla thok in September zarhkhat tiang CACC hall, Hakha thar, Bungzung, Surkhua peng cheukhat le Gangaw peng ah khuakhat ah ni 4 chung traning kan pek hna” tiah Pastor Lai Cung (Literature committee Secretary CACC ) nih The Chinland Post ah a chim.\n“Gangaw, CACC hall le Hakha thar ah Teaching Assistance (TA) saya/mah minung(30) hna cawnpiaknak kan ngei. Surkhua peng le Bungzung ah Mino Laica nunphung kong cawnpiaknak kan ngei kho. Cawnpiak tu ah Pastor Lai Cung(CACC), Rev.Dr Khar Ling(CACC), Sayakyi L. Tlung Pum le Saya Tin Peng Mang (Hakha ca holh Secretary) hna an si “tiah Pastor Lai Cung nih a chim chih.\nTlangcung Miphun Zung (Minister of Ethnic Affair) zung cu 2015 sermi upadi ningin 2018 hnu in Hakha ah zung pakhat an ngei i Chin ramkulh chung pengtlang holh phun (27) Cozah cawnnak nawl pekmi an tawlrel cuahmah lio a si.\nPrevious Sweden Ram In Bible For Chin People Project Bawmhnak In Lai Bible An Hlut\nNext UN ah Kawlram Covo Buarnak An Caih; Report ah Chinmi Kong Tampi An Telh


Zaan Kan Ihhmu A Cim Lo Tik Ah Zeidah Kan Tuah Lai I Zeidah Kan Hrial Lai – Lai Holh News\nZaan Kan Ihhmu A Cim Lo Tik Ah Zeidah Kan Tuah Lai I Zeidah Kan Hrial Lai\nBy ronaldaung on March 31, 2019\nZaan ah ttha tein kan i hngilh khawh lo ahcun a theaizing ah rianttuannak zongah a tlamtling kho ti lo. Kan lu a faak, khua ruah a har. Kan thinlung zong a dam lo. Cutik ah kab damnak ding tuah hi a biapi tuk.\nZaan ah kan ih lo or kan i hngilh khawh lo tikah a thaizing ahhin luan lak iin ih bak lo ding. Zeitin dah kan i conghramh lai tiah cun a tanglei ahhin tling tein rak rel.\n1. Nitlang To\nZingka teah nihmuh i zuam. Ni ceunak nih na thinlung a hliphlau ter lai i a nehhnu ah i hngilhkhawh nak zong tampi an bawmh lai. A zaan ah ttha tein i hngilh khawh na duh ahcun zing or chun ah duhsah tein nitlang tangah lamkal (walking) tuah law a zaan ahcun ttha tein na it kho cang lai.\n2. Coffein Tamtuk In Ding Hlah\nKan ihhmu ku a cim lo tikah rawlei kan duh khun, coffee tbk., zong kan duh khun. Asinain coffee tamtmdeuh na din cun na dinka te lawngah na damdeuh lai i a hnu ahcun na luhfah, na taksa fah tbk kha a zual chin lai. Cupin ah coffee tamtuk na din asiahcun a zaan ah naa hngilh kho hlei ti lai lo.\n3. Exercise Tuah Khawh Izuam\nZaanlei sang i ttha tein exercise na tuahkhawh asiahcun a zaan ah ttha tein naa hngilh ko lai. Exercise ti tikah gym, bawlung chuih lawng khi an si lem lo. Lam kal sawhsawh zong hi exercise ttha taktak asi tthiam.\n4. Chun Ah Caan Tlawmpal Te Ih Piak\nMinute (20) hrawng na ihpiak ahcun na thluak rianttuannak a ttha tthan lai. Na umtu a nuam tthan ko lai. Mifim thiam chimning ahcun minute (20)- (60) karlak ih hi a ttha bik an ti. Asinain cu nak luan in ka ih asiahcun lungfim a har, lu a faak duh a zualchin mi kan lo ko lai. Cu ruangah luanlak in ih nak lo ding.\n5. Zuu Din Lo Izuam\nKa rit ahxun kaa hngilh kho lai tiah ruat hlah. Caan tlawmpal cu nai hngilh lai asianin suilam tlawmpal a rauh in naa trhang tthiam tthiam lai.Zaan lai in naa hngilh kho ti lai lo.\n6. Ti Tampi In Ding\nI hngilh khawh lo tikah ti det kan bau tawn. Cu ruanga tj hi dinpiak ve a hau tawn. Ti det kan bau asiahcun lufah, lungmih tbk,.a rak chuak kho.\n7. Internet Lawngte Hmang Hlah\nZaan i a ceumi nihhin naa hngilhnak an dongh khawh men. Ph, computer in a rak chuakmi a zawngpawl hi a ttha lo khun. Na ihhlan suimilam (3) hrawng ah na phone le na computer kha fim hna hmanh naa hngilh zau lai.


A Poi Kho Tak Tak. Tunai Te US Chin Mi Chung In Kan Thawngpang Theih Mi Cu A Poi Kho Tuk Hring Hran. – Salai Kawltu\nA Poi Kho Tak Tak. Tunai Te US Chin Mi Chung In Kan Thawngpang Theih Mi Cu A Poi Kho Tuk Hring Hran.\nWednesday Briefing: Top Stories\nSouthport chief police 2 nih upa pawl an chimhmi hna cu;\nMeithal zuun 33 a firtu kha video record ningin cun Chin mino chung in an si ko ti zumh a si an ti. Firmi meithal hi zuun 6 cu police nih an tlaih khawh cang i meithal firmi a ngeitu minung 3 zong an tlaih chih hna an ti.\nMeithal dawr an bauh hnu in meithal kahnak voi 6 a chuak cang i an kahmi hna hi Chin mino minung 4 an si an ti. A kaptu zong, kahmi zong gang bu i ai telmi an si kho men tiah an chim.\nChin mino minung 4 nih an i monghmi mawṭaw ah meithal zuun khat, zuun 33 firmi chung si lo in, meithal dang hmuh le tlaih a si tiah an chim.\nChin mino a lemsoi (recruit) tu hna gang bu phun 3; Asian Boyz, Southside Crips, le Vice Lords hi an um an ti. Nulepa nih fale tlonlen ning le an hawi komhmi hna ngiat le hngalh i zuam cio ding a biapi tuk tiah ralrinnak zong an pek hna ti a si.\n# Hmurka in si seh, ruahnak le thazaang in si seh, Indianapolis Chin/Laimi le CCI caah thazaang tampi a kan chuahpiak tawn tu kan upa Pu Thankio Hengcin a damlo ngai i sizung ah zarh khat leng a um cang. Damtein a chuah khawh ṭhan nak hnga Pathian sinah thlacam in bawm cio u sih.\nTheChinVoice i thawngpang ṭialmi hmuh le rel khawh colh nan duh ahcun LIKE khi rak hmet/click te uh…


Zeitindah Na Lungthin Na Ven Khawh? | Cawn Awk Vennak Innsang\nVennak Innsang (Cawn awk Cauk) | 2019 January\nREL KA DUH Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Costa Rica Kut Holh Croatia Holh Cuban Sign Language Czech Holh Czech Kut Holh Damara Dangme Holh Dayak Ngaju Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Germany Kut Holh Gitonga Greenland Holh Grik Holh Grik Kut Holh Guadeloupean Creole Guarani Holh Guatemala Kut Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Hungary Kut Holh Iban Holh Ibanag Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Kenyan Sign Language Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Mozambican Sign Language Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nicaragua Kut Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Panama Kut Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romania Kut Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Salvadoran Sign Language Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Taiwan Kut Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zambian Sign Language Zande Holh Zapotec Holh (Isthmus) Zimbabwe Kut Holh Zulu Holh\nCAWN AWK CAPAR 3\nZeitindah Na Lungthin Na Ven Khawh?\n“Na lung kha ṭha tein veng tuah, Zeicahtiah cuka cun nunnak cerhti kha a puut.”—PTB. 4:23.\nHLA 36 Kan Lung Veng U Sih\n1-3. (a) Jehovah nih Solomon kha zeicah a dawt, Solomon nih zei thluachuah dah a hmuh? (b) Hi capar ah zei biahalnak hna dah kan i ruah hna lai?\nSOLOMON cu a ngakchiat lio tein Israel siangpahrang a hung si. Uk hram a thawk lioah Jehovah cu a mang ah a rak lang i “zeidah kaan pek lai, ka hal tuah,” tiah a ti. Mah tikah Solomon nih hitin a leh: “Na salpa hi ngakchiate ka si. . . . Cucaah na mi hi uk khawhnak caah . . . hngalhthiamnak lungthin ka pe tuah.” (1 Si. 3:5-10) “Hngalhthiamnak lungthin” kha a hal. Mah cu toidornak taktak a si. Jehovah nih zeicah Solomon a dawt ti kha kan hngalh khawh. (2 Sam. 12:24) Solomon nih a halmi kha Pathian nih a duh tuk caah ‘fimnak le thil a thleidang khomi lungthin’ a pek.—1 Si. 3:12.\n2 Solomon nih zumhfek tein a um chung paoh cu thluachuah tampi a hmu. “BAWIPA, Israel Pathian min caah” Biakinn a sak. (1 Si. 8:20) Pathian nih fimnak a pek caah a min a hung thang. Cun Pathian thiang thlarau lamhruainak thawngin a chimmi bia hna cu Baibal cauk pathum ah ṭial an si. Mah lak i ukkhat cu Phungthlukbia cauk hi a si.\n3 Phungthlukbia Baibal cauk ah lungthin kong kha voi zakhat hrawng a langhter. Tahchunhnak ah, Phungthlukbia 4:23 ah hitin kan hmuh: “Na lung kha ṭha tein veng tuah.” Mah cacaang i “lung” timi biafang nih zeidah a sawh duh? Mah kong kha hi capar ah kan i ruah hna lai. Mah lengah a dang biahalnak pahnih zong kan i ruah hna lai: Satan nih kan lungthin hrawk awkah zeitindah aa zuam? Kan lungthin ven awkah zeidah kan tuah khawh? Mah a biapimi biahalnak hna i a phi kan hngalh lawngah Pathian cungah zumhfek tein kan um kho lai.\n“Na Lung”—Mah cu Zeidah a Si?\n4-5. (a) “Lung” timi biafang nih a sawh duhmi kha hngalhthiam awkah Salm 51:6 nih zeitindah a kan bawmh? (b) Pumsalei kan ngan a dam nakhnga zohkhenhnak nih kan lungthin zong zohkhenh a hau ti kha zeitindah a langhter?\n4 Phungthlukbia 4:23 ah a hmanmi “lung” timi biafang nih kan “lungchung” asiloah kan chunglei minung kha a chim duhmi a si. (Salm 51:6 rel.) Phundang in cun “lung” timi biafang nih kan ruahnak, kan intuarnak, kan i tinhnak le kan duhnak kha a chim duhmi a si. Mah cu lenglang in a langmi kha si loin kan chunglei minung taktak kha a si.\n5 Pumsalei kan ngan a dam nakhnga zohkhenh a hauh bantukin kan lungthin zong zohkhenh a hau ve ti a langhterning kha ruathmanh. Pakhatnak, kan pum chunglei a dam nakhnga ngandamnak caah a bawmmi rawl kha kan eipiak a hau i exercise hmaan tein kan tuah a hau. Cu bantukin thlaraulei kan ngan a dam nakhnga thazaang a kan ngeihter hngami thlarau rawl kan ei a hau i Jehovah kan zumhnak kha hmaan tein kan langhter a hau. Mah ah kan hngalhmi kan zulhmi le midang sinah kan zumhnak kong kan chimmi aa tel. (Rom 10:8-10; Jeim 2:26) Pahnihnak, kan lenglei sining kha zoh in kan chunglei ah kan zawt tuk hmanhah kan dam ko tiah kan ruah khawh men. Cu bantukin thlaraulei kan tuah tawnmi kha zoh in kan zumhnak a ṭhawng ko tiah kan ruah khawh men, asinain kan chunglei ah a ṭhalomi duhnak a ṭhang kho. (1 Kor. 10:12; Jeim 1:14, 15) Satan nih kan ruahnak hrawh a duh ti kha kan i cinken a hau. Cutin tuah awkah a hleiin zeitindah aa zuam? Zeitindah kan i kilven khawh?\nSatan nih Kan Lungthin Hrawh awk aa Zuam Ning\n6. Satan hmuitinh cu zeidah a si, a hmuitinh phanh awkah zeitindah aa zuam?\n6 Satan nih Jehovah phunglam zei ah a rel lomi le mahzawn ruahnak lungput a ngeimi amah bantuk kha siter a kan duh. Asinain Satan nih a kan hnek kho lo. Cucaah a hmuitinh phanh khawh awkah lam a phunphun in aa zuam. Tahchunhnak ah, Satan nih kan pawngkam ah an lungthin a hrawk cangmi mi tampi an um. (1 Johan 5:19) Hawi ṭhalo nih kan ruahnak le kan tuahsernak an “hrawh” khawh ti kha kan hngalh ko bu hmanhin anmah he caan hmanṭi awkah i thim hna seh ti kha aa ruahchan. (1 Kor. 15:33) Mah lam cu Siangpahrang Solomon cung zongah huham a ngei. Jehovah a bia lomi miphun dang nu tampi kha a ṭhit hna, annih cu a cungah huham an ngei tuk i a donghnak ah “a nupile nih cun a lung cu an pialter.”—1 Si. 11:3.\nSatan ruahnak a luh nakhnga lo na lungthin kha zeitindah na huhphenh khawh? (Catlangbu 7 zoh) *\n7. Satan nih a ruahnak karhter awkah zei hna dah a hman, zeicah kan i ralrin a herh?\n7 Satan nih a ruahnak karhter awkah baisikup le TV hna kha a hman. Tuanbia hna cu mi a hrimhtermi lawng si loin mah nih kan ruahnak, kan intuarnak le kan tuahsernak a kan cawnpiak khawhning kha a hngalh. Mah cawnpiaknak kha Jesuh nih a rak hman. Tahchunhnak ah, Samaria mipa bianabia, a ro a sawksammi fapa tlau pa bianabia kong hna an si. (Matt. 13:34; Luka 10:29-37; 15:11-32) Asinain Satan ruahnak nih an lungthin a hrawhmi hna nih kanmah hrawh awkah tuanbia chimnak kha an hman khawh ve. Cucaah a tlarimi kan si a hau. Baisikup le TV program hna nih kan ruahnak kha thurter loin hrimhnak le fimnak a kan pek khawh. Asinain kan i ralrin a hau. Nuamhsaihnak kan i thim tikah hitin kan i hal kho: ‘Mah baisikup le TV program nih ka pumsa duhnak hnu zulh cu a palh lo tiah an ka cawnpiak maw?’ (Gal. 5:19-21; Efe. 2:1-3) Program pakhat nih Satan ruahnak a hlorh ti na hngalh ahcun zeidah na tuah awk a si? Fawi tein mi a chawn khomi zawtnak bantukin mah kha hrial.\n8. Nulepa nih an fale lungthin kha zeitindah an kilven khawh?\n8 Nulepa hna, Satan nih nan fale an lungthin hrawh awkah aa zuammi kha kilven awkah rian nan ngei. Na fale kha zawtnak in huhphenh awkah na si khawh chungin naa zuam ko lai. Na inn kha thiang tein na chiah lai i zawtnak a chuahter khawhmi thil vialte kha na hlawt ko lai. Cu bantukin na fale kha Satan ruahnak a ngeihter khomi baisikup, TV program, eletronic game le website in na huhphenh hna a hau. Jehovah nih na fale kha thlaraulei a ngandammi si awkah bawmh dingin rian aan pek. (Ptb. 1:8; Efe. 6:1, 4) Cucaah na chungkhar caah Baibal phunglam ah hram aa bunhmi phunglam pawl ser awkah ṭih hlah. Na fale kha an zoh khawhmi le an zoh khawh lomi kha chim hna, cun cutin bia na khiahnak a ruang kha hngalhthiam awkah bawm hna. (Matt. 5:37) An hun upat deuh tikah Jehovah phunglam ningin a ṭhami le a ṭhalomi kha anmah tein thleidan khawh awkah cawnpiak hna. (Heb. 5:14) Na fale nih na chimmi nakin na tuahmi kha zoh in tam deuh an cawn khawh ti kha i cinken.—Deut. 6:6, 7; Rom 2:21.\n9. Satan nih a hlorhmi ruahnak pakhat cu zeidah a si, mah cu zeicah ṭih a nun?\n9 Satan nih Jehovah ruahnak nakin minung fimnak tu i bochan deuh dingin kan lungthin kha hrawh awkah aa zuam. (Kol. 2:8) Kan nunnak ah a biapi bikmi cu rumnak a si timi Satan ruahnak hi ruathmanh. Cutin a ruatmi hna cu an hung rum men lai asiloah an rum men lai lo. Mah cu ṭih a nung. Zeicah? Zeicahtiah tangka tampi hmuh awkah an ngandamnak, an chungkhar le Jehovah he an i pehtlaihnak hmanh kha an hlawt khawh caah a si. (1 Tim. 6:10) Vancung kan Pa nih tangka he aa tlaiin a tlarimi hmuhnak ngeih awkah a kan bawmh caah kan i lawm tuk.—Pct. 7:12; Luka 12:15.\nKan Lungthin kha Zeitindah kan Kilven Khawh?\nHlanlio ralvengtu le hau cawngtu bantukin na lungthin chungah a ṭhalomi huham a luh nakhnga lo hliphlau tein um law huhpheng (Catlangbu 10-11 zoh) *\n10-11. (a) Kanmahle kanmah i kilven awkah zeidah kan tuah awk a si? (b) Hlanlio chan i ralvengtu nih zeidah a tuah, kan chiaṭha thleidannak lungthin cu ralvengtu bantukin zeitindah rian a ṭuan?\n10 Kan lungthin vennak ah hlawhtlinnak kan hmuh khawh nakhnga ṭih a nungmi thil kha kan hngalh a hau i khulrang in kan i huhphenh colh a hau. Phungthlukbia 4:23 i “veng” tiah lehmi biafang nih ralvengtu i a rian kha a kan hngalhter. Siangpahrang Solomon chan ah ralvengtu cu khuakulhnak hau cungah a dir i ral an ratmi a hmuh tikah ralrin a pek hna. Mah nih Satan ruangah kan ruahnak a rawh nakhnga lo zeidah kan tuah a hau ti kha hngalhthiam awkah a kan bawmh.\n11 Hlanlio chan ah ralvengtu cu khua luhnak hau cawngtu hna he rian an ṭuanṭi. (2 Sam. 18:24-26) Ral nih an rak naih hna hmanhah khua hauka kha ṭha tein an kharnak thawngin khua kha an huhphenh. (Neh. 7:1-3) Baibal in cawnpiakmi kan chiaṭha thleidannak lungthin * cu ralvengtu bantukin Satan nih kan lungthin hrawh awk aa zuam tikah, phundang cun kan ruahnak, intuarnak, tinhnak le duhnak cungah huham ngeih dingin aa zuam tikah ralrin a kan pek khawh. Kan chiaṭha thleidannak nih ralrin a kan pek tik paohah kan ngaih awk le ṭihnungmi thil hrial awkah kan si khawh chungin kan i zuam awk a si.\n12-13. Zei tuah awkah dah lemsoi kan si khawh, asinain zeitindah kan lehrulh awk a si?\n12 Satan ruahnak i iapternak in kan i huhphenh khawhning tahchunhnak pakhat kha ruathmanh. Jehovah nih ‘nu le pa sualnak le dawhcah loin khuasaknak cu a chim hmanh nan chim awk a si lo’ tiah a kan cawnpiak. (Efe. 5:3) Rian ah asiloah sianginn ah ṭhikhat pawl nih nupa sualnak kong an chim tikah zeidah kan tuah lai? “Pathian zeirel loin kan um tawnnak le hi vawleicung pumsa duhnak” kha kan hlawt awk a si ti kha kan hngalh. (Titas 2:12) Ralvengtu bantukin kan chiaṭha thleidannak lungthin nih ralrin a kan pek ko lai. (Rom 2:15) Asinain mah kha kan ngai maw? Ṭhikhat pawl nih an chimmi ngaih awkah asiloah an taarmi hmanthlak zoh awkah lemsoi kan si men lai. Asinain atu hi khua hauka khar caan a si caah ṭih a nungmi kong hna an chim tikah biadang chim asiloah kan chuahtak hnanak thawngin kan hrial a hau.\n13 Ṭhikhat pawl hneknak doh khawh awkah ralṭhatnak ngeih a hau. Jehovah nih kan i zuamnak kha a hmuh i Satan ruahnak doh khawh awkah kan herhmi thazaang le fimnak a kan pek lai ti kha kan zumh khawh. (2 Chan. 16:9; Isa. 40:29; Jeim 1:5) Asinain lungthin kilven awkah zeidah kan tuah awk a si?\n14-15. (a) Kan lungthin kha zei caah dah kan awn lai, zeitindah kan awn khawh? (b) Phungthlukbia 4:20-22 nih Baibal relnak in ṭhatnak tampi hmuh awkah zeitindah a kan bawmh khawh? (“ Ṭha Tein Ruah Khawh Ning” timi rinli kulh ah zoh.)\n14 Kan lungthin kilven khawh awkah a ṭhalomi huham hrial lawng si loin a ṭhami huham kha kan i iapter awk a si. Khuakulhnak bianabia kha ruat ṭhan hmanh. Hau cawngtu nih ral pawl nih an rak luh hnawh hna nakhnga lo kutka kha a khar, asinain caan dang ahcun rawl le a dang thilri pawl luhter awkah kutka kha a awn. Kutka kha zeitikhmanh ah an awn lo ahcun cuka i a ummi hna cu ei awk an ngei lai lo. Cu bantukin Pathian ruahnak kan i iapter khawh zungzal nakhnga kan lungthin kha kan awn a hau.\n15 Baibal ah Jehovah ruahnak kan hmuh khawh caah Baibal kan rel fatin kan ruahnak, kan intuarnak le kan tuahsernak ah Jehovah ruahnak kan i iaptermi a si. Baibal relnak in zeitindah ṭhatnak tampi kan hmuh khawh? Thlacamnak cu a biapi tukmi a si. Unaunu pakhat nih hitin a chim: “Baibal ka rel hlanah a Bia in ‘khuaruahhar biatak’ ka hmuh khawh nakhnga ka bawm tiah Jehovah sinah thla ka cam.” (Salm 119:18) Kannih zong kan relmi kong kha ṭha tein kan ruah a hau. Thla kan cam, Baibal kan rel i ṭha tein kan ruah tikah ‘kan lung chungah’ a phan i Jehovah ruahnak kha kan hun sunsak.—Phungthlukbia 4:20-22 rel; Salm 119:97.\nṬha Tein Ruah Khawh Ning\nBaibal na rel tikah mah biahalnak hna hi phi:\nMah Baibal caang nih Jehovah Pathian kong zeidah a ka cawnpiak?\nMah Baibal caang hi Baibal i a biapi bikmi a kong he zeitindah aa pehtlaih?\nMah Baibal caang hi kan nunnak ah zeitindah kan hman khawh?\nMah Baibal caang hi midang bawmhnak caah zeitindah ka hman khawh?\n16. JW Thawngthanhnak zohnak in zeitindah ṭhatnak tampi hmuh khawh a si?\n16 Pathian ruahnak kan i iapter khawhnak a dang lam cu JW Thawngthanhnak® kan zohnak thawngin a si. Nuva tuahkhat nih hitin an chim: “Thla fatin chuahmi mah program nih kan thlacamnak kha a kan leh. Mah nih kan ngaih a chiat tik asiloah kan li a len tikah thazaang a kan ngeihter. Cun original hla hna cu inn ah kan ngai tawn. Rawl kan chuan pah, inn kan thianh pah le lakphak kan din pah hna in kan chuah.” Mah program nih kan lungthin kilven awkah a kan bawmh. Jehovah ruahning in ruah awk le Satan ruahnak doh awkah a kan cawnpiak.\n17-18. (a) 1 Siangpahrang 8:61 ah kan hmuh bantukin Jehovah phunglam kan zulh ahcun zei ṭhatnak dah kan hmuh lai? (b) Siangpahrang Hezekiah sinin zeidah kan cawn khawh? (c) Salm 139:23, 24 ningin David bantukin zei caah dah thla kan cam khawh?\n17 A hmaanmi thil tuahnak in ṭhatnak kan hmuh fatin kan zumhnak cu a fek chin. (Jeim 1:2, 3) Jehovah kha uangthlar ngaiin a fale in kan i auhter i a lungton kan duhnak cu a hun ṭhawn chin caah kan i nuam. (Ptb. 27:11) Hneksaknak kan ton fatin dawtnak a ngeimi kan Pa rian lungthin dihlak in kan ṭuan timi langhter khawhnak caan ṭha kan ngei. (Salm 119:113) Jehovah kha lungthin dihlak in kan dawt, a nawlbia kha tling tein kan zulh i a duhnak tuah awkah biakhiahnak kan tuah ti kha kan langhter.—1 Siangpahrang 8:61 rel.\n18 Palhnak kan tuah kho maw? Mitlinglo kan si caah kan tuah khawh. Palhnak kan tuah sual ahcun Siangpahrang Hezekiah kong kha kan i cinken awk a si. Anih cu palhnak a rak tuah. Asinain aa ngaichih i Jehovah kha “lungthin tak tein” a biak. (Isa. 38:3-6; 2 Chan. 29:1, 2; 32:25, 26) Cucaah kannih zong Satan nih kan ruahnak hrawh awk i aa zuamnak kha hrial hna u sih. “Hngalhthiamnak lungthin” ngeih awkah thla cam hna u sih. (1 Si. 3:9; Salm 139:23, 24 rel.) Kan lungthin kha kan kilven ahcun Jehovah cungah zumhfek tein kan um kho lai.\n“Lung” timi biafang a sullam cu zeidah a si?\nSatan nih kan lungthin hrawh awkah zeitindah aa zuam?\nKan lungthin kilven awkah zeidah kan khar a hau i zeidah kan awn a hau?\nHLA 54 ‘Hi Cu Lam A Si’\n^ cat. 5 Jehovah cungah zumhfek tein kan um lai maw asiloah Pathian biak ti lo awkah Satan kha kan i hlenter lai maw? A phi cu zeitluk fak in dah hneksaknak kan ton timi cungah i hngat loin kan lungthin zeitluk in dah kan ven timi cungah aa hngat. “Lung” timi biafang cu zei sullam dah a si? Kan lungthin hrawh awkah Satan cu zeitindah aa zuam? Kan lung cu zeitindah kan ven khawh? Mah a biapimi biahalnak hna kha hi capar nih a phi a pek lai.\n^ cat. 11 BIAFANG FIANTERNAK: Jehovah nih kan ruahnak, kan intuarnak le kan tuahsernak hlathlai khawhnak le bia i ceih khawhnak a kan pek. Baibal nih mah kha chiaṭha thleidan khawhnak tiah a auh. (Rom 2:15; 9:1) Baibal in cawnpiakmi chiaṭha thleidannak lungthin nih Baibal ah kan hmuhmi Jehovah phunglam hna kha hmangin kan ruahmi, kan tuahmi le kan chimmi a ṭha maw, ṭha lo ti biakhiah awkah a kan bawmh.\n^ cat. 56 HMANTHLAK FIANTERNAK: Tipil a ing cangmi unaupa pakhat cu TV a zoh lioah a ṭhalomi a rak lang. Zeidah ka tuah lai ti kha bia a khiah a hau.\n^ cat. 58 HMANTHLAK FIANTERNAK: Hlanlio chan i ralvengtu nih khua leng ah ṭih a nungmi a hmuh. Mah tikah a tang i a ummi hau cawngtu pawl kha thawng a thanh hna i hau kutka kha an hrenh colh.\n“Keimah Cu Na Pathian Ka Si, Zeihmanh Ṭih Hlah”\nKhrihfabu ah Jehovah kha Thangṭhat\nZanriah Sawhsawh nih Vancung Siangpahrang kong Zeidah a Kan Cawnpiak?\nKan I Pumhmi Nih Kan Kong Zeidah A Langhter?\nUktu Bu Chungtel Thar\nText Digital cauk download option VENNAK INNSANG (CAWN AWK CAUK) 2019 January\nVENNAK INNSANG (CAWN AWK CAUK) 2019 January


Mara hi Lai an si maw timi fiang ternak: Pu Lal Dun\nbysalaicung\tMarch 16, 2019\tChin, Home\nDr. Ngun Cung Lian nih Lai ka si lo Mara ka si a timi kongah ka hmuh ning!\nCatialtu: Pu Lal Dun\nMara hi Lusei nih cun Lakher an ti hna i Khumi le Arakanis pawl nih cun Sundus an ti hna. Halkha lei nih cun Miram an ti ve hna. Cun cheukhat nih cun “Lia kan si an ti i cucu Lai tinak a si” an ti. Lakher timi min hi mi tam deuh nih theih ning a si i hlan lio catial hmasatu pawl zong nih Lakher tiah an tial. Mara sin Missionry hmasa bik (Regional A) Lorrian zong nih kum 1905 ah khan Lakher Pioner Mission a rak dirh i Lakher ti a rak hman cang. Lakher timi min hi Mara ti in thlen dingah 1963 October 10 ah khan Zawngling khua ah tonnak an ngei i minung 80 nih an miphun min ah Mara siseh tiah biachahnk an rak ngei.\nMara tuanbia (History) dothlattu hmasa bik le zumhtlak bik asi mi N. E Purry nih cun Mara pawl hi Lai nge-teng an si. Lai phun chung ah ai telmi an si. An holh zong Lai holh he ai zul ngai tiah a tial ve. Mara phun chung ah hin Dova, Ngiaphia, Hawthai, Heima, Labeo, Khapi, Leita, Lialai, Saby, Tha-y, Tlosai, Zyhno hna an si. An thawh kehnak an theih hlaat bik nak cu Chin State Halkha peng ti in a tial. Halkha hrawng i an rak um lio ah hin Tlosai phun pawl hi bawi zong si lem lo in mifim, miding le khuakhan lairel thiam an si caah hruaitu an rak si. Asinain bawi ngei lo i um cu sa le ral lak ah khuasami kan si, Tlosai phun hi kan tlawm tuk fawn, van chiat ton sual ah kan ci a mit lai. Cucaah Halkha, Thlantlang le Chawcopi (Chuncung) khua hna hi khuapi an si i mi zong nih an tihmi hna an si caah Bawi ah pu hna u sih law an nih nih hin sa le ral lak ah an kan ven lai i hnangam le lungdai in khua kansa kho lai an ti i Thlantlang khuaper Tlangrua (Tlari) khuami Hlawnching pa Al Kheng (Ia Khai) cu bawi si ding in 1600 hrawng ah khan Hnaihly miphun nih an va put.\nLt. Col. Shakesper nih 1891 February 10 ah a diary ah hi tin a tial. “Zanlei sang ah an ramuk bawi pawl he caan saupi bia kan i ruah i cu i an chim mi cu Thlantlang in Vuangtu ah an ra i cu ka hmun cun chak lei hoih in an i thial leng mang i Phongpi tlang (Blue Mountain) hrawng hrawng ah hin um hmun an khuar i cu ka hmun cun a tu an umnak hmun hi an phan” tiah a tial. Cun A. R. Lorrain sin i ca a kuatmi zongah Lakher pawl hi a tu an umnak hmun hi hlan lio pi in an rak umnak hmun a si lo, Chin Hill in a lutmi an si tiah a tial fawn.\nChin miphun hi u nau chuak khat si ko hmanh usih law Kabaw nelrawn hmun an rak um lio zongah hin a dang dang in khua an rak sa cang hna. Lusei pawl hi Khampat hrawng ah, Zomi pawl hi Tahan hrawng ah, Laimi hi Hnatchawng hrawng ah ti in an mah le phun hoih cio in khua an rak sa hna i Chinram an rak i thial zong ah an mah le phun hoih cio in an rak kai hna. Laimi cu Kalay Kabaw in Lailun ah Lailun in Falam peng, Halkha peng le Thlantlang peng ah khua kan sa hna. Chinmi hi u nau chuak khat kan si ko nain kan khuasak ning cang, kan nunphung le thil thuam tiang in a dangmi a tam tuk. Falam peng hman ah hin an phun hoih cio in thuam an ngei. Miphun le thil thuam cu ai pehtlaimi an si. Nukhat hrin, thuam pakhat ai hrawm mi kan sinak nih unau kan sinak el aw um lo in a langh ter. Mirang le miphun dang hmanh nih phun khat an si, LAI an si an kan ti ko mi ah zeiruangah dah Lai ka si loh na ti khawh? Tarpa nih a fapa a sik i a fapa nih “Kafa hun ka ti ti hlah law kei zong nih ka pa kan ti ti lai lo” timi pa he nan i khat ko lo maw? Teinak vialte lakah a thawng bikmi cu ka palh timi bia hi a si.\nCauk Chirhchan: India, Burma, Bingladesh Mizo Cancin:, Bila Thanglian\nPrevious Kawl ralkap nih Aung San Suu Kyi thah an rak timh lengmang nain an thah khawh lonak kong rak rel ve\nNext Victor Biak Lian nih Rung Lian Ceu Upat peknak le Lai Paih kong a tial mi hi relphu tak a si


5Te phoeiah BOEIPA im kah im bitat aka saii aka hung kut ah aka pae rhoe pae saeh. Te te BOEIPA im ah bi aka saii taeng neh im puut aka biing rhoek taengah,\n12Te dongah manghai loh khosoih Hilkiah, Shaphan capa Ahikam, Mikhaiah capa Akbor, cadaek Shaphan neh manghai kah sal Asaiah te a uen tih,\n20Te dongah kai loh nang te na pa rhoek taengla kan humcui sak bitni ne. Na phuel ah ngaimong la khoem vetih he hmuen soah ka khuen boethae cungkuem te na mik loh hmu mahpawh,” a ti nah. Te phoeiah manghai te ol a mael uh.


Țial Cung Thang Le Aung La N Sang Cu Malaysia An Phan Cang – THLIZIL THAWNGPANG\nNovember 30, 2019 Zohnuam Chin, Entertainment\nMalaysia khualipi Kuala Lumpur ah December 6 i an tuah ding mi “One: Mark of Greatness” i bantamweight category ah Chin Pathawng Tial “The Dragon Leg” Thang le Korean pa Pathawng Woon Gyeom Kim an i thongh cang hna lai.\nNihin ah Sunglawi ngai in Malaysia Chin Comunity nih Aung La N Sang he an don hna. Hi bantuk in miphun dawtnak thinlung he a rak sunglawi tu Malaysia kan Chinmi nan cungah kan i lawm. Ahmun ummi nan si bantuk in an i thua ni zongah thazaang pek thiam nan rak herh te ko lai.\nTial Cung Thang hi One Championship ah a lang a voi hnihnak ding a si i. A voikhatnak a thongh mi ah teinak a hmuh mi a si. Uar um bak mi kan Chin pasal tha bak a si. Atu zong hi zumh a um bak mi a si.\nWoon Gyeom Kim hi One Championship ah voi thum a lang cang i, Voithum a thong mi chungah voikhat teinak a co bal ve mi a si i, voihnih a rak sungh cxang mi a si.\nCredit: Tial Thang Zaathang\nPrevious Post:Lairam Khrihfabu Kan I Hruaining Hi Thlen Hrimhrim A Hau Cang.Sibawi Za Chawn.\nNext Post:Yaw Kee Cu Alam Mi Hrim Nih Mark A Kai Ter Bak Lai, Top5 Ding Cu Zumh Cia Bak A Si


NUG Cozah Thawngthanh Cu Mipi A Lau Ter Ko Hih! - Chin Eleven News\nDothlennak a thawn i hlawh a tlin khawh nakhnga a rauh hlanah ngunkhuai (tax) laknak kan tuah lai tiah NUG i Projects, Financial and Investment vuanci U Tin Tun Naing nih August 24, online press conference ah a chim.\nRal le rai lakah mipi cash thilrit a si nakhnga lo tuah kan i zuam lai. Hihi NUG nih tangka kan hmuhnak lam pakhat a si i cun ramkhel ukhruainak hrimhrim ah ngunkhuai cu um lo awk tha lo a si caah kan tuahmi a si tiah U Tin Tun Naing nih cun a chim fawn. Hi kong he pehtlai in min chim a duh lomi mirum pakhat nih cun “NUG nih ngunkhuai timi tlangtar in an tuah ahcun mipi thapeknak a zorchuk kho. Myanmar mipi hna hi ngunkhuai kongah kan chambau tuk rih, cu pinah rambuai le rai thalo a tlun lio a si tikah ngunkhuai timi tlangtar in si loin bawmhhalnak phun in kal hna sehlaw a tha deuh tuk hnga” tiah a chim.\nU Tin Tun Naing nih cun ngunkhuai hi SCS system in kan lak lai. Zeizat dah pek a si lai timi kongah NUG nih kan khiak lai lo i rianngeitu hna nih an khiah lai tiah chimfiannak a tuah.TCP\nRelchap: India Nih Russia Sin In Hriamnam Tam Ngai Cawk A Timh India nih Russia sin in AK- 203 riffles 70,000 le Kamov- 226 utility helicopter cawk a timh tiah India official hna nih an chim.\nHriamnam hi a voikhatnak a man an pek hnu thla 3 chungah pek ding a si lai i, thla 6 chungah i pek dih dingin hnatlaknak an ngei.\nIndia nih a cawk dingmi K1-226T helicopter hi a muisam le a thilri hman mi pin ah a hlan nak in zaang deuh le rang deuhin remh mi a si tiah deputy head of commercial department Vasily Grydin nih a chim.\nIndia ralkap nih Russia sin in AK- 203 hi zun 7.5 leng cawk dingin 2019 ah khan Inter-Gevermental Agreement (IGA) an rak ngeihcia mi a si.Mah hnatlaknak ningin Indo-Russian Rifles Private Limited (IRRPL) tangah Korwa, Uttar Pradesh ah meithal ser ding a si i, kum 2015 ah khan Ka-226T twin-engine utility helicopter cawk nak ding $ 1 billion leng hnatlaknak an ngei.\nHnatlaknak ah helicopter 60 cu Russia sin in lak ding a si lai i, 140 cu joint venture India-Russia helicopters limite le Hindustan Aeronautics Limited hna nih India ram ah ser ding a si.\nIndia ralkap hna nih an hman mi Cheetah le Chetak helicopter hna cu a hlun deuh cang ruangah thlennak ding caah Russia helicopter hna hi kan duh mi a si tiah India defence ministry nih a chim.Ref; the aizawl post\nBreaking News ; Laitlang Ah Ralhrang Helicopter A Kai


CDM cawlcanghnak hi Lai Pei he aalo. Lai Peih Bantuk Tein Kan Peih Hna Ahau, By, Dr. Lian Hmung Sakhong – Onlinenungak\nCDM cawlcanghnak hi Lai Pei he aalo. Lai Peih Bantuk Tein Kan Peih Hna Ahau, By, Dr. Lian Hmung Sakhong\n1. CDM cawlcanghnak hi Lai Pei he aalo. Lai Peih ban tuk te in kan peih hna ahau.\n2. Lai Peih ah patthawng le patthawng an ni peih ah cun: anthazaang aa khah caah, Vangkhen in cuai riangmang in hliah cukmak tei cu ahar ngai. Cu cah patthawng seh kan peih lai ti asi ah cun; Thachungngerh hman ahau. Thachungngerh hman ah cun atha asau deuh mi le alung atthawng deuh mi le alung asau deuh mi nih tei asi.\n3. Cu caah, CDM in kan peihmi Ralkap pawl hi, an tha atthawng maw? Anlung tah atthawng maw? Anlung zong asau maw? Vangkhan in maw kan cawi hna lai, thachung in dah kan ngerh lai, ti kan theih ahau.\n4. Min Aung Hlaing nih atu ban tuk in “Election” ah atei ko mi, Anna (Power) pek duh loin, Ralkap thazaang in Anna Alak (Military Coup) mi aruang bik cu: Attih caah asi. Min Aung Hlaing attih bik mi cu: Rohingya pawl an miphunpi tein ci-hmih (Genocide) ding in, athah anawn hna timi asi.\n6. Min Aung Hlaing atu tiang The Hague IJC kal lo ding in akhamh tu cu, Daw Aung San Suu Kyi asi. Atu cu Min Aung Hlaing nih amah akhamhtu lila alei rawi tik ah, atthutnak thing-nge amah nih asaam ban tuk asi. Hiti atuah mi zong hi, Aung San Suu Kyi hi, Min Aung Hlaing akhamh ruang ah Vawleicung pumpi in sawisel atawng. Laksawng an pek cia mi viate zong chuh lengmang asi. Nobel Prize hmanh lakpiak tthan uh, tiah an au. Cu tik, atu Election atei rih ii, 2nd Term ah hin cun, Min Aung Hlaing khamh ti lo in, amah luatnak le mintthatnak lak tthan aa zuam cang lai, tiah ruah asi. Cucu Min Aung attih bik cu mi asi.\n8. Atu CDM kan tuah mi hi, Vawleicung tuanbia ah atthawng bik mi CDM asi. Hinak in atthawng deuh mi, ram pumpaluk mipi ii tel dih ti hi aum bal lo. Ganhdi chan lio hmanh ah India ah hi tluk hin arak tthawng lo. Asi nain, India ah cun, Gandhi hruainak thawng in anlung asau. Anlung atthawng. Anmahnak in atthawng deuhmi British Empire pi an peih ii, achung in atha an ngerh. Lungsau tein, ral ttha tein, achung tha an ngerh ii, ahnu ah cun Lai Peih thachungngerh bang, India nih meithal le hriamnam in atthawng deuh mi British Empire pi cu atei ko.\n9. Atu zong, kan lung atthawn, kan lung asau, Lai Peih in Min Aung Hlaing le ralkap hna cu, como le in an chung tha kan ngerh hna ii, kan peih hna ah cun kan tei hrimhrim lai.\n10. CDM cu, hriamnam hmang lo in doh mi, non-violence movement asi. Kan Bawipa Zisu Kri nih hriamnam hmang lo tein, Vailamtung aput ban tuk asi. Lungsau tein, thinfual bu tein, hriam le nam hman lo tein, kan thinhunnak zong isum usi law, ding le fel tein kan Vailam kan put ah cun Luatnak le Teinak cu kan hmuh hrimhrim ko lai.\nCrd: Dr. Lian Hmung Sakhong\nRalhrang A Dohtu Zeibantuk Bu He Paoh Kan I Bawm Lai Tiah KIO/KIA Chairman Nih A Chim


TEDIM KHA ZRO AH I FUN HNASEH, FALAM KHA CNDF AH UM VIAR HNA SEH – The Chinlung Post\nKan nau le Generations Z thawng le kaupi in Khua a ruat khomi, generation Z he, hmun khat ah a kalti khomi hna hruaitu thawng in “Federal State of Chinland” tiah thantaar bunh ding ni caan cu kan naih cuahmah cang. Pathian nih a sermi “Freedom” hi hmasa ahcun a lak/ free in pek kan si ko nain minung lei chambau ruang ah kan rak sungh caah, second time ahcun, “free” a si ti lo.\nCucaah, minung kan thlarau freedom hmuhnak caah, a fapa Jesuh nunnak a pek bantuk in, vawlei khuasaknak ah freedom hmuh ding ahhin nunnak chap a herhnak a tam. Cucah, Chinland freedom caah Chin mino tampi nih an nunnak an pek cang caah, Chinland freedom cu a ra cuahmah cang. Cuba le Vietnam hna nih ral an teinak cu, “Guerrilla tactics” in a si.\nMAH/ SAC ralhrang hi “Guerrilla tactics” in tei an fawi bik lai. Cucaah, networking strategy ka ti lengmangmi biapi taktak a si ko. Cucaah, Chin state ah township a ummi kip ahhin Chin Defense Force an dirh cio a biapi tuk. Tedim kha ZRO ah ifun hna seh. Falam kha CNDF ah um viar hna seh. HK le TT hi Chin Defense Force ah um viar ve hna seh.\nMandate, Kanplet, Palewah tbk ei zong ah defense force kha um cio hna sehlaw, an umnak hmun cio ah Ralkap kha , “Guerrilla tactics” an rak phawmh cio hna ahcun, Chin State ah Ralkap cu an ci hmih colh an si ko lai. Township kip ah Chin Defense Force a dirmi vialte phu hna hi, CNF/A nih guide pe hna seh. SAC ralhrang hi Moral in an der tuk lio a si. An ral a chiat tuk lio a si.\nCucaah, fakpi in Chin Sate chung Mino, chak le Tlang an von colh cio tik ahcun, zamnak hrim an iting te lai lo. Meithal puah loin tlaih colh ding zong an tawr te lai. Kanmah le township cio, Khuapi cio ah Chin mino nih an control khawh ahcun, Chin State cu, Federal State ah phuan colh khawh a si cang lai i, caan karlak Chin Cozah, ICNCC nih uknak an von lak colh lai i, Ralhrang dotu , Chin Defence a force vialte hna hi, Chinland Cozah tang ah a ummi, Chin Federal Army ah an icang colh viar ve ko lai.\nCucaah, MAH/ SAC ralhrang teinak caah, kengkip in Defense force an dirh i a ttha tuk i, mahle township cio in thazaang pek ding an si. Tulio bantuk caan ahcun, “interpersonal skills” midang he riantuanti thiamnak hi a biapi tuk i, cun, “antisocial” hi kaltak/ hrial a herh tuk lio caan a si caah, fiang deuh in ka von thai tthan. Credit: Zasang Cinzah


THINPHAN DAILO BAK SI CANG, DONALD TRUMP CAAH CUN – The Chinlung Post\nNovember 16, 2020 admin World News 0\nUS President Donald Trump caah cun thinphang ngaingai thil pakhat a chuak tthan cang. Vote kong buainak achuah lio ah Donald Trump cu buainak dang nih a vun khuh tthan. Donald Trump cu New York cozah nih taza kan cuai lai tiah an chim cang. Atu bantuk in New York cozah nih Donald Trump tazacuai an timhnak aruang cu Covid khamnak sii he pehtlaiin a si.\nCovid khamnak sii he pehtlaiin Donald Trump naite ah a chimmi cu, Covid khamnak sii hi New York cu pek an si lai lo tiah arak chim. New York nih hin virus khamnak sii kawl le hmuh hi an i tim lo i, an duh lo. State dang aduhmi tampi an um ko. Cucaah New York cu kan pe lai lo tiah fiang ngaiin a rak chim.\nCun minthlur tein Donald Trump nih a rak chim cangmi cu New York Governor Andrew Cuomo nih hin arak duh lo. New York i, virus khamnak sii hmuh le kawlnak kongah hin amah nih arak duh lo caah pek an si lai lo arak ti. Hi konghe pehtlaiin Donald Trump cu New York Governor Andrew Cuomo nih taza cuai a timh i, ralrinnak atuah chih. Atimi cu Trump nih virus khamnak aa kan pek lo ahcun biacaihzung ah kan i tong lai tiah a chim.\nRelchih:Donald Trump Nih President Sinak Ai Tlaihbawh Pengnak Aruang Panga: Biden sinah a sungh ko bu zongah Trump nih president sinak ai tlaihbawh pengnak a ruang 5 cu a tanglei bang hin a si. America president chiakhabik cazin a cungbik ah Trump a dirmi hi a ruang a um i, Richard Nixon (1969-74), Warren Harding (1921-23) le Andrew Johnson (1965-69) hna hmanh hi uar a um deuh in chiah an si cang. Election a sungh hnu ko bu zongah ningzah lei i la lo in power (nawlngeihnak) ai tlaihbawh pengmi ko nih hin a chiakhabik president ah chiah a si nak hi a si khun.


VIDEO - Tha petu nih 2nak Sung Tin Par an timi Esther Dawt Chin Sung hmurka | THE CHIN EXPRESS\nVIDEO – Tha petu nih 2nak Sung Tin Par an timi Esther Dawt Chin Sung hmurka\nEsther Dawt Chin Sung cu thapetu pawl nih ‘2nak Sung Tin Par’ an timi kong he pehtlai in Myanmar Celebrity (MC) TV nih a ruahning a hal.\nEsther nih, “hi zuamnk ah mipi nih tha an ka pekmi hi kaa lawm tuk tiah pakhatnak bikah chim ka duh. Hitin mipi nih tha an ka pekmi zong hi Saya Aung Ko Latt nih ‘na kal kho cang’ tiin aa ka capo i aa ka ṭahter ruangah mipi nih an ka theih tiin ka ruah.\n“Tha aa ka petu dihlak cungah lunglawmhnak chim cawklo ka ngei,” tiah a leh.\nOctober 26 ah Myanmar Idol Season 4 i Top 11 pawl media sin thawngthanhnak an tuah lio ah atu bantukin MC nih bia a hal hi si. Top 11 an thimmi hna paoh a hal cio hna.\nZuamnak ah na tuar ngaimi kan hmuh, atu le tu na mitthli tla lengmang ko. Na thinlung no pah rua? tiah MC nih a hal.\nEsther nih, “Kum 5 ka rak si lio tein hlasak hi kaa rak hruhpi cangmi asi. Ka duh tukmi le ka zuam tukmi, kai tinhmi bantuk zong asi caah hla kong ahcun kaa sum kho bak lo. Ka nulepa hi Laitlang ah an um i keimah lawng in Yangon ah sianginn ka rak kai.\n“Tikah, harnak dangdang ka ton ahcun ka ṭap lo. Thil dang kong ahcun ka lungcang ko nain hla cu ka duh tukmi si caah kai sum kho bak lo.\n“Nain, mah zong hi hmailei ahcun kaa remh a haumi thil asi. Kaa remh ko lai. Pehzulh in ka chim rih ko uh,” ati.\nNa kumkhua le na pum tawk loin na aw tha ṭhawng taktak. Mah hi zeitin dah si? tiah MC nih a hal tthan.\nChin Idol 2017 winner nih, “aa zuammi paoh an awṭha dih ko, an thiam dih hna. An dihlak in anmah le thiamnak cio an ngei hna, an thiam dih ko i zeitin chim hlei awk ka hngal lo,” ati.\nNai zuam lai ah zeitin dah timtuahnak na ngeih? tiah a hal.\n“Kannih cu tlangcungmi kan si caah Kawl holh zong kan aw pei i Kawl hla hi tampi in ka ngaih,” tiah a leh.


Khah! Kan Naunu Esther Dawt Chin Sung An Vun Ti Ṭhanmi Cu Ngaihchia Ngaingai Asi-Video – Chin World News Evening\nJanuary 19, 2020 Salai Van Thawngpang\nLaimi kan ruahning le a poi ngaingai. Kawl miphun a kan soisel tikah kan dirtti a herh i lungrual tein kan um tti aher cang. Atu lio Myanmar Idol Winner a simi hlasakthiam Esther Dawt Chin Sung cu amah thangchiatnaktu a dai in an dai ti lo an karh chin lengmang cang. Daitan ah Esther cu fa a ngei cang pasal ngei cia si tiah phuahchawm in an rak thangchiat bal cang.\nCu lio ahcun Esther nih lungfahnak bia ngaingai achim lo. Amah nih hrilhfiahnak ttha tein a tuah tthan. Hibantuk a soiseltu hna hi ruah lengmang tikah amah huattu le a hnahchuahmi deuh hi an si. Kanmah Chin Miphun chung lila zong nih kan thangchiat len. Naitan i an soiselmi nakin tutan i an soisel ning hi ngaih a chia deuh.\nMedia nih biahalnak an tuahnak ah a chimmi cu ” Kawl miphun ka si lo tikah ka kawl holh a chambau ngai lai. Pasal a ngei an timi hi ka pasal a si lo hrimhrim. Keimah a ka hringtu kapa a si. Kapa he hman kan i thlakmi an tar i pasal ngei cang tiah an ka ti. Cun ka pupa he zong an kan ti tthan. Ka pasal a si lo ka pupa a si. Kapa zong a lungrawk ngaihchia ngaingai. Hmanthlak zong a ngam ti lo” tiah a chim. A chimmi tampi ko nain hi viat lawnghi kan rak langhter Atangah video kan chiah i tling deuh in ngaih khawh a si.\nKan farnu Esther hi kanmah hrimhrim nih kan dirkamh aherh. Hi hnu zongah an soisel chinchin lai zumh a si. Cucaah kanmah nih kan dirkamh aherh. Thlacamnak zong in bawm hna usih. Lunglawmh awk ngaingai a simi pakhat cu kan farnu Esther zong caan saupi Sianginn a kai hnuah Thaizing ah Degree a la ve cang lai tiah theih a si fawn. A kaimi Course hi Economic a si. Video ah hin tling deuh ngaih khawh a si.